text:
L'Everest è la muntagna cchiù àuta dû munnu e lu sò pizzu, cu 8.848 metri, è lu puntu cchiù àutu dâ terra. Sta misurazzioni vinni fatta ntô 1852 e di tannu la muntagna fu chiamata cô nomu di George Everest, ca era diritturi dô Sirivizziu Geudeticu di l'Innia. Lu nomu anticu tibbittanu di "Chomolungma" era a l'èbbica scanusciutu pê giòlughi e accussì la muntagna cchiù famusa dô munnu, è canusciuta ntirnazziunalmenti cû nomu di n'ufficiali ngrisi.
Appartinenti â catina di l'Himalaya, è la cchiù àuta e una dê cchiù difficili muntagni d'agghiunciri dô munnu. Pi l'alpinisti stu traguardu, hà sempri statu n'attrazzioni ca non si pò arrisìstiri e, doppu tanti ca ci pruvaru, pâ prima vota vinni scalata lu 29 di maiu dû 1953 di l'alpinista neozilannisi Edmund Hillary e lu sherpa Tenzing Norgay. Dopu, àutri spidizzioni ci arrivaru iddi macari, ma ancora oggi sta muntagna è capaci di fari falliri spidizzioni priparati ntô modu cchiù megghiu e aquipaggiati cu l'attrizzatura cchiù muderni.
L'urrìggini di l'HimalayaModifica
La sullivazzioni di chista enormi catina di muntagni, s'eppi alleggiu-alleggiu nta li tèmpura e accuminciò quarchi 70 miliuna d'anni arredi. Apprima di tannu l'Innia era n'ùnicu cuntinenti australi ca ncucchiava Àfrica, Australia e Antàrtidi, mentri ca di l'Asia era spartuta dô mari. S'eppi appoi ca lu cuntinenti australi si spaccò e l'Innia accuminciò chianu-chianu a spustàrisi versu nord, ammeri a l'Asia. La prissioni ca nascìa câ cullisioni tra li dui frunteri cuntinintali, fici piecari lu bordu di l' Innia e, ntô stissu tempu, pruvucò lu sullivazzioni di l'altipiani. Doppu, stringiuti nta la morsa dê prissioni fatti dî dui cuntinenti, l'Imalaya vinni spingiuta versu l'àutu.
L'urrìggini di l'Himalaya ntâ tradizzioni lucaliModifica
Li populazzioni lucali mèttunu supra a l'Himalaya l'abbitazzioni di li dei. Pi iddi L'Everest è Chomolungma, la dia matri dê terri. Ntâ mituluggìa dô locu, li muntagni sunnu li cchiù antichi discinnenti dû diu dâ criazzioni. Na vota li muntagni avìanu l'ali e vulàvanu di nu postu a n'àutru. Ma Idra, lu diu onniputenti, ci tagghiò l'ali e si nni sirvìu pi stabbilizzari li celi e li terri. St'ali, vùlanu ancora oggi ntornu ê pizzi dê muntagni sutta furma di nùvuli timpistusi. Fu lu diu Idra lu criaturi dê muntagni.


c: text/html

text:
5 di maiu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1860: Risurgimentu talianu: spartenza dâ "Spidizzioni dî Milli" di Giuseppi Garibaldi di Quarto di Genova supra du' vapura, lu Piemonte e lu Lombardo.
- 1955 - Ntê Stati Uniti rapi lu primu parcu di Disneyland.
Nati[cancia | cancia la surgenti]
- 1813: Søren Kierkegaard, filòsufu danisi
- 1818: Carlu Marx, filosufu politicu (m. 1883)
Morti[cancia | cancia la surgenti]
- 1220: Sant'Àncilu di Girusalemmi mori â Licata
- 1821: A l'esiliu di Sant'Elena mori Napuliuni Bonaparti.

robotstxt: allowed

filter: keep


text:
Umbria
L'Ùmbria è na riggiuni d'Italia nta l'Italia cintrali di 834.210 abbitanti (ntô 2003), cu capulocu Peruggia. Cunfina a sittintriuni e a livanti chî Marchi, a punenti e nord-ovest câ Tuscana e a miridiuni cû Lazziu. La sò superfici è di 8.457 chmq. L'Umbria ci havi macari lu supranomu di "Cori virdi di l'Italia" grazzi ê sò furesti.
S'attrova ntâ catina muntagnusa di l'Appinnini e è attravirsata dû ciumi Tèviri.
Amministrazzioni[cancia | cancia la surgenti]
Ci sunnu dui pruvinci nta l'Umbria: chidda di Peruggia (PG), cu 59 cumuna, e chidda di Terni (TR), cu 33 cumuni.
Stemma[cancia | cancia la surgenti]
Lu stemma dâ riggiuni rapprisenta li tri Ceri dâ citati di Gubbiu.
Culligamenti esterni[cancia | cancia la surgenti]
- Situ officiali dâ riggiuni Umbria
- Situ officiali dû turismu nta l'Umbria
- Situ di l'ariuportu nternazziunali di l'Umbria "Sant'Egidio"
- Situ di l'Univirsitati pî furasteri di Peruggia
Rifirimenti: Umbria in italiano e Ombrie en français


text:
Urganizzazioni Munniali dâ Saluti
La WHO (World Health Organization, ca venia diri Urganizzazioni munniali dâ saluti) spissu abbriviata OMS ntê banni nostri, è n'urganizzazzioni ntirnazziunali e n'organismu spiciali di l'ONU, funnata lu 7 di aprili dô 1948. A stu mumentu la WHO è custituita di 192 Stati membri. La sedi è a Ginevra.
Lu scopu sò è di purtari tutti li nazzioni a nu liveddu di saluti cchiù àutu pussìbbili. Si òccupa n particulari di cuurdinari li sforzi a liveddu ntirnazziunali pi migghiurari li cunnizzioni di saluti dâ pupulazzioni munniali. L'obbiettivi sunnu di favuriri la lutta contra li maladdìi cuntaggiusi, e speciarmenti ntê paisi cchiù pòviri, e di diffùnniri li raccumannazzioni pi na profilassi tinnenti a evitari la diffusioni dî maladdìi e n'iggieni di vita cchiù sana.


text:
Football australianu
Storia[cancia | cancia la surgenti]
Lu football australianu (o cauciu australianu) è lu jocu dû palluni nazziunali australianu e l'attivitati atlètica cu na lunghizza la cchiù praticata e siquita in Australia. L'entusiasti tifusi dî squatri jìnchinu sempri li granni stadî unni si esìbbinu li partiti di stu jocu dicisamenti spittaculari. Li reuli dû jocu, cudificati ntô 1859 (puru siddu la prima partita vinni disputata un annu prima, ntô 1858, chî reuli senza pinzàricci troppu), havi carattirìstichi chi assummìgghianu nparti ô calciu gaelicu ma dirìvano suprattuttu dû rugby. Dunca l'australiani d'urìggini irlandisi e ngrisi s'accurdaru suprê reuli dûn jocu novu chi putissi rapprisintari l'identitati di na nova nazzioni.
Ntô 1877 fu organizzata la Victorian Football Association cu 12 squatri e ntô 1897, sempri nnû Statu di Victoria, si custituìu la Victorian Football League cu 8 squatri. Cci vuleru cchiù di cent'anni prima ca si stabbiliu l'Australian Football League ntô 1989, quannu quarchi autra squatra di l'autri stati si cci juncìu. Asisti na hall of fame e un museu unni si prisèrvanu magghî e fotu dî campiuni. Ntô 2001 li membri dâ hall of fame èranu 171 e di chissi 17 vennu difinuti comu liggenni. Tra chissi n'attruvamu Ron Barassi, di luntana urìggini taliana, natu lu 27 di frivaru 1936 e chi fu prufessiunista dû 1953 ô 1969. Di tanti sperti è cunziddiratu lu cchiù granni jucaturi di tuttu tempu. Cci sunnu autri prufessiunisti d'urìggini taliana quali: Silvagni, Liberatore, Mercuri, Misiti, Bortolotto, Giansiracusa, e Martello.
Li reuli[cancia | cancia la surgenti]
Lu football australianu si joca supra nu campu di forma ellettica longa 185 m e larga 155; l'atleti attivi in campu sunnu 18 pi ogni squatra. La partita dura 80' divisi in 4 periodi di 20' cu ntirvallu di circa 20' tra lu secunnu e lu terzu periodu, di circa 6' tra lu primu e secunnu e così comu tra terzu e quartu. Lu palluni elletticu è cchiù granni e dunca cchiù pisanti di chiddu di Rugby. Lu palluni pò essiri cauciatu e curpitu câ manu o cû pugnu pi tutti li dirizzioni.
Ê fini dû campu di jocu stannu 4 pali chi dilimitanu 3 porti: qualunchi cauciu piazzatu, ô volu o di rimmauzzu chi manna il palluni, senza essiri tuccatu pi manu di nuddu jucaturi, drittu ntra porta cintrali vali 6 punti e ntrê porti d'allatu, 1 puntu. Siddu lu palluni veni tuccatu pi manu di cu è gghie, vali sulu 1 puntu, puru siddu lu palluni si trasi la porta cintrali. Campiunati di football australianu s'attrovanu nta varî banni dû munnu: principarmenti ntê nazioni miricani ed europei, ma puru nta l'Africa dû Sud, lu Giappuni, Nauru e la Nova Zilanna. In ogni casu, na liga prufessiunistica s'attrova sulu ntra l'Australia.
Li squatri di AFL[cancia | cancia la surgenti]
Li squatri di AFL (o Australian Football League cuntanu 16:
- Adelaide CROWS di Adelaide (li ciauli - russu, giarnu e blu marinu)
- Brisbane LIONS di Brisbane (a prima era dui squatri: Fitzroy Lions e Brisbane Bears - li liuni - giarnu, azzolu e marrunignu)
- Carlton BLUES di Melbourne (l'azzoli - ma sunnu blu marinu e jancu)
- Collingwood MAGPIES di Melbourne (li carcarazzi - strisci di niuru e jancu)
- Essendon BOMBERS di Melbourne (li bummarderi - niuru câ fascia russa)
- Fremantle DOCKERS di Fremantle (li scarricaturi - russu, jancu, virdi e purpurignu)
- Geelong CATS di Geelong (li jatti - circhi di blu marinu e jancu)
- Hawthorn HAWKS di Melbourne (li falchi - giarnu e brunu)
- Melbourne DEMONS di Melbourne (li dimonî - russu e azollu scuru)
- KANGAROOS di Melbourne (nnô passatu canusciutu comu North Melbourne - li cangaruna - jancu e azzolu)
- Port Adelaide POWER di Adelaide (la putenza - jancu, niuru e bluvirdi)
- Richmond TIGERS di Melbourne (li tigri - niuru câ fascia giarnu)
- St.Kilda SAINTS di Melbourne (li santi - russu, niuru e jancu)
- Sydney SWANS di Sydney (nnô passatu canusciutu comu South Melbourne - li cigni - russu e jancu)
- West coast EAGLES di Perth (l'àculi - azzolu, jancu e giarnu)
- Western BULLDOGS di Melbourne (nnô passatu canusciutu comu Footscray - russu, jancu e azzolu)
Liami esterni[cancia | cancia la surgenti]
- australian football league pi ngrisi


text:
Paramilitari
Nu paramilitari è na forza chi havi la funzioni e l'urganizzazzioni simili a chidda di li forzi militari prufissinisti, ma nun bonu viduta comu ca cci avissi lu stissu statu.
La palora usa lu prifissu grecu para- ("ô cantu"), ca s'attrova videmma nta palora comu paramedicu.
Accamora, l'Iran havi l'apparatu paramilitari cchiù granni dû munnu.
Lu terminu paramilitari è suggittivu picchì addipenni di zoccu si cunzidira simili a na forza militari ustili ô cuvernu e a l'idiuluggìa duminanti e a quali è lu sò statu di forza cuntra lu cuvernu
A natura dei forzi paramilitari dunqui varia assai assicunna ri chiddu ca ni parra e di lu cuntestu.
P'asempiu, nta l'Irlanna dô Nord, la palora paramilitari s'arrifirisci a qualegghiè gruppu armatu chi havi nu scopu puliticu, ma nta la Culummia, lu terminu s'arrifirisci a gruppu armati illigali ca sunnu cunzidirati di dritta (p'asempiu l'A.U.C. o "Forzi d'Autu-Difisa Culumbiani"), mentri cci s'arrifirisci a li gruppi armati cunzidirati di manca, comu li FARC ("Forzi Armati Rivuluzziunari Culumbiani") chiamannuli "guerrigghieri".


text:
TEATRU, PUESIA è TRADUZZIONE Simana di A Lingua 2014
Attività altre
Dopu riparlatu di a seanza di creatività teatrale di a matinata, un barattu interessante hà accoltu unepochi participanti ingiru à e quistione generale di a creazione literaria di pettu à e capacità bislingue di u scrittore. Da illustrà issa riflessione, si hè vulsutu esse cuncreti illustrendu a ragiunata cun l'opere è e riflessione di trè pueti chì ammentanu e so influenze, i so cuntatti, e so scelte è i so prugetti di spressione persunale tenendu contu d'issa quistione. I so parè sò stati arrigistrati è filmati è per Ghjacumu Fusina, pruiettati u ghjornu di issu scontru in Corti. Hè statu un bellissimu mumentu riccu à riflessione, accenni è discussione. A forma linguistica è a gramatica ùn eranu micca ammintate da ogetti di studiu ma da materia chì u pueta và à circà ci a forma duv'ellu impasta u so prugettu creativu. Eccu qualchì passu di a discussione.


text:
Charlie Chaplin
Charlie Chaplin (16 di aprili 1889 - 25 di dicèmmiru 1977) fu n'attori e riggista nglisi, cunsiddiratu lu megghiu pirsunaggiu dâ storia dû cìnima.
Lu sò pirsunaggiu standard, ca hà fattu rìdiri quasi tuttu lu munnu câ sò cumicità e macari drammaticità, era Charlot vagabbunnu câ bumbetta, vastuni e baffi. Ssu vagabunnu era pirsiquitatu dê vicissitudini dâ vita, ma appoi vinciva sempri cu la sula arma di na bedda bunizza di cori.
Biugrafia[cancia | cancia la surgenti]
Nasciu a Londra di ginitura puvirrìssimi, ca nun putianu mantinillu, tantu ca pi quarchi dù anni Charles e sò frati Sidney foru misi nta culleggi pi urfaneddi. Lu padri ci murìu quannu Charlie avìa dudici anni e la matri, malata di menti, vinni ricuvirata nta nu spitali di Croydon unni murìu ntô 1928.
Ntô 1906 trasìu ntâ cumpagnia tiatrali di Fred Karno, unni arristau finu ô 1912, quannu emigrau ntà li USA; ddocu cuntnuau a ricitari ô triatu facennu la parti dû mbriacu, ma la bona svorta s'eppi ntô 1914 quannu Mack Sennet lu fici tràsiri ntô cìnima, facènnuci fari 35 curtumitraggi; ntô 1915 fici finarmenti û primu film comu riggista alla Essanay e ntô 1918,câ First National, addivintau pruduttori di iddu stisso .
Ntô 1921 girau lu primu film longu Lu munellu. Nta ss'anni, li sò rivali cchiù forti èranu Buster Keaton e Harold Lloyd. Cô passari di l'anni, facìa film sempri cchiù longhi commu La frevi di l'oru (1925), Li circu (1928) e lu capulavoru Luci dâ cità; quannu ncuminciò lu sunoru, iddu nu nni vosi sapiri nenti, e finu ô 1940 cuntinuau a fari sempri film muti.
Lu granni dittaturi fu lu sò primu film cû sunoru e cô parratu, unni mpirsunau Adolf Hitler nta na manera irrisistìbbili; fici appoi Monsieur Vedoux (1947) ca ginirau novi discussioni; ntô 1952, fici lu sò Cantu dû cignu: Luci dâ ribbalta.
Mentri stava ntâ mèrica, vinni dichiaratu cummunista e, pi chissu, si nni turnò nta l'Europa. Ntô 1972 pigghiau l'Oscar a la carrera.
Lu sò ùrtimu film fu La cuntissa di Honk Kong dû 1966. Murìu a Vevey ntâ Svìzzira ntô 1977.
Filmugrafìa[cancia | cancia la surgenti]
Curtumitraggi[cancia | cancia la surgenti]
- Vita di cani
- Charlot surdatu
- Charlot ntâ campagna
- Nà jurnata di vacanza
- Charlot e la màschira di ferru
- Lu pilligrinu
Longumitraggi[cancia | cancia la surgenti]
- Lu munellu
- La fìmmina di Pariggi - sulu riggista
- La frevi di l'oru
- Lu circu
- Luci dâ cità
- Tempi muderni
- Lu granni dittaturi
- Monsieur Vedoux
- Luci dâ ribbalta
- Nu re a Nova Jorca
- La cuntissa di Honk Kong - sulu riggista
Lijami sterni[cancia | cancia la surgenti]


text:
Lengua napulitana
'O napulitano, è na lengua ca se parla 'n Campania e all'ati parte r"o Sud-Italia. Soletamente, però, so' cchiammate accussí tutt' 'e dialette ca se parlano ô Sudd cuntinentale (Campania, Lucania, nord d' 'a Calavrea, nord d' 'a Puglia, Molise, sudd d' 'o Lazzio, na pparte d''o Abruzzo e na pparte d' 'e Marche) e parlate ca se ntenneno ll'une cu ll'ate e teneno cierte rréole símmele, e cu chistu senzo, pe ll'Organizzazione Nternazziunale 'e Standardizzazione (ISO) 'o napulitano è cunziderata na vera "lengua" (ISO 639: nap). Chesta idea nun è 'a stessa pe tutte 'e lenguiste, cierte diceno mmece ca cu ttutte 'e ddifferenze ca ce stanno nfra chisti dialette e p''o fatto ca nun ce sta nisciuna standardizzazione nun se pô parlà 'e na "lengua napulitana" e parlano mmece 'e nu cuntinuo 'e "dialette taliane merediunale ntermedie". 'O 14 'e ottovre 2008 'a Reggione Campania cu nu DDL ha dechiariato ca 'o napuletano è na lengua e ca va prutetto e nzegnato.
Comm'a ll'italiano, 'o napulitano vene d''o llatino, ma dint' ê secule se cagnaje pe mmiezo d''e ddominazione francise e spagnola, e quacche pparola vene pure d''o greco e ll' arabbo.
Pe vvedé 'e ddifferenze putite leggere ccà abbascio 'o Pate nuoste 'int'ê vvariazzione Napulitano 'e Napule, Napulitano d''o nord d''a Calavrea, 'int'â variazzione d''a lengua siciliana ca se parla 'int'ô sud d''a Calavrea, 'int'â lengua taliana e 'a lengua latina.
Bibbliografia
- Atlante Linguistico Italiano-Svizzero
Jonte nterne
Jonte esterne
- Carta Aropea d''e llengue Reggionale o minoritarie
- Dezziunario napulitano ncoppa Wiktionary
- romanze 'n lengua napulitana
- Dezziunario online taliano-napulitano
- Introduzione ô dialetto 'e Torre d''o Grieco
- Etimologgia 'e quacche parola napulitana
- 'E primme lezzione 'e napulitano
- Cultura e lengua napulitana
- Accaremmia Napulitana
- Ammasciata.org:Semmanale online in napulitano
- 'E llengue parlate 'int'ô territorio d''o Stato taliano
- Curzo 'e napulitano ncoppa Wikibooks
- Poesie napulitane - cu 'e pparole int'ô taliano - Multimedia
- metropolitalia - juoc linguistic onlain: risultat pe' Napole Ludwig-Maximilians-Universität (Monac re' Bavier)


text:
Niutrìnu
Lu neutrinu è na particedda elementari senza càrrica elèttrica.
A statu pustulata nta lu 1930 ri Wolfgang Pauli comu ispidienti ppi fàri quadrari:
- a cunsirbazziuni di l'inirgia,
- a cunsirbazziuni di lu mumentu,
- a cunsirbazziuni di lu mumentu anculari
nta lu dicadimentu beta. Pauli tiurizzau ca na particedda ca ancora nun si canuscìa si purtava a diffirenza ussirvata nta:
- l'inirgia,
- lu mumentu,
- lu mumentu anculari,
di li particeddi inizziali e finali.
Lu nomi "niutrìnu" fu sprummintatu di Enricu Fermi chi lu ntrudicìu quannu sviluppau a sô prima tiurìa ca discrivìa l'intirazziona di lu niutrinu supra la basi dî sò calculi.
La quistioni dâ sò massa, studiata puru dû fisicu sicilianu Ettori Majurana è ancora assai dibbattuta. Pi loncu tempu lu neutrinu fu cunsidiratu senza massa. Oi li scinziati pensunu chi havi na massa macari chi è assai nica ma nta ogni casu lu niutrinu arresta a particedda cchiu mistiriusa di tutti. La quistioni dâ massa dû neutrinu havi na mpurtanza funnamintali pi la tiurìa cosmologgica dû Big Bang. Nfatti siddu la massa dû neutrinu esisti pusitiva, forra possibbili spiecari armenu nparti la massa mancanti di l'universu, e li cunsiquenzi pi l'evoluzzioni di l'universu fòrrunu assai mpurtanti. Supra na cera massa critica, l'espansioni di l'universu è distinata a arristàrisi, pi accuminzari a mplòdiri: stu finòminu assai tiòricu accamòra, è chiamatu big crunch.


text:
Camilo Cienfuegos
Camilo Cienfuegos Gorriaràn (L'Avana, 6 di frivaru 1932 - Camaguey o L'Avana 28 di uttùviru 1959) fu unu di l'artèfici, nsemi a Fidel Castro e a Ernesto Che Guevara dâ Rivuluzzioni Cubbana.
Figghiu di nu sinnacalìsta spagnolu imigratu a Cubba, accuminciau nzinu di picciriddu, cullabburannu ccû patri a cògghiri fondi a sustegnu dâ Spagna ripubbricàna, a cunfruntarisi ccâ pulìtica. Nnô 'ccuminciari di l'anni 1950ini attaccau a fari nu cursu di scurtùra e travagghiau ntî certi putèi, arristannu cumunqui sempri pòviru.
Nnô 1956, doppu 'n soggiurnu ntê Stati Uniti unni avìa jutu pî travagghiu, juncia nnô Mèssicu pî agghiuncirisi a Fidel Castro. Turnatu a Cubba ccû Granma, addivintau 'n picca tempu unu dê massimi cumannanti militari dâ rivuluzzioni e nsemi a Ernesto Che Guevara ficia la stratiggìa ca purtau l'esercitu rivuluzzionariu a pigghiari la cità di L'Avana.
Doppu ca fu nstauratu lu cuvèrnu cumunista, Cienfuegos pigghiau lu cumannu di tutti li forzi armati meritannusi l'appillativu di signuri d'avanguardia, datu dû cumpagnu Che Guevara; in picca tempu ricivìu assai 'ncarichi pulìtici e addivinìu unu dê pirsunaggi cchiù 'nfluenti di l'ìsula caraibbica.
Lu 28 di uttuvìru dò 1959 scumpara ntô mari nnô mentri ca turnava a L'Avana da Camaguey, pî curpa di nu 'ncidenti ô aèriu di turismu unni jiva: li resti dû vilìvulu e lu corpu di Camilo Cienfuegos nun fuònu mai truvati e tali fatti ficia nasciri nu granni nummiru di prubabbili iputisi riguardu la sô morti: secunnu arcuni fu eliminatu dâ CIA, secunnu àutri fu Fidel Castro stissu a urdinari l'eliminazioni dû sô cullabburaturi, secunnu n'àutra virsioni Cienfuegos avissa scappatu all'estiru.
Camilo Cienfuegos, ccû tuttu dâ primatura morti, arresta unu dê leader dâ rivoluzzioni arricurdata cchiù prufunnamenti dâ pupulazzioni cubbana.


text:
9 di marzu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1161: A Palermu lu re nurmannu di Sicilia, Gugghiermu lu Malu è vittima di nu cumplottu e catturatu dî rivurtusi capiati di Matteu Bonellu. La rivorta fallisci, ma Gugghiremu perdi sò figghiu Ruggeru e lu palazzu riali e divastatu.
- 2005 La sunna Cassini-Huygens passa a sulu 500 chilòmitri di Enceladu, satèlliti di Saturnu.
Nati[cancia | cancia la surgenti]
- 1454: Amerigu Vespucci, navigaturi italianu
- 1568: San Luigi Gunzaga
- 1934: Yuri Gagarin, cosmonauta suvièticu


text:
Ccà sutta nta 'stu nfernu puvirèđ
nui semu cunnannàti a tirannia
ân' manu di li lupi su' l'agnèđ
chiancìtinni ciancìti, mamma mia..
A mìa quannu mi pigghjàru
la me vucca si chiudìu,
nun dissi autru: « Ajutu Diu,
dî 'sti guai nun nesciu cchiù!.. »
Mi pigghjàru, m'attaccàru,
mi jttàru 'nto cammarùni,
c'era un jódici, un jurici au tavulùni
chi striđđava contru a mìa !
'Nta li striđđi e li minacci
'sti palori, mi dicìa:
« Jo ti mannu a la galera
si nun dici la virita'»
« Ma, signuri, nun sacciu nenti
di 'sta cosa su' nnuccenti
mi pigghjàru attortamenti
ma nun sacciu lu picchì »
« Birbantùni, mariulùni,
ti canùsciu nta la cira
jo ti mannu, ti mannu a la galera
si nun dici la virita'»
« Ma, Signuri, 'un sacciu nenti
di 'sta cosa su' nnuccenti
mi pigghjàru attortamenti
e nun sacciu lu picchì »
Affirràtulu, attaccàtilu
jttàtilu 'nta 'na fossa
ridducìtilu peđđi e ossa
senza sapiri lu picchì
Carzareri, chiavitteri
carzareri, toppi e chiavi
a la fini a cu ammazzasti?
'na picciotta e nuđđu cchiù..
Ccà sutta nta 'stu 'nfernu puvirèđđ
nui semu cunnannati a tirannia
ân' manu di li lupi su' l'agnèđđ
ciancìtinni chiancìti, mamma mia...
inviata da giorgio - 6/11/2011 - 09:10


text:
Tinturìa
Li Tinturia sunu nu gruppu musicali sicilianu. Lu loru gèniri musicali, di iddi difinutu comu "sbrong", è na rialtà nu miscugghiu di pop, rock, folk, ska, funk, rap e reggae.
Lu gruppu vidi la luci nnô 1996 ntê banni di Raffadali, un paisi ntî l'entruterra girgintìnu. Lu loru leader, in vesti di cantanti, e uccasiunarmenti di diamunicista, è Lello Analfino. Lu loru isordiu discugraficu vinna nnô 1999 ccû nu discu dû titulu Abusivi (di necessità), ca uttìnna in picca tempu nu cunsidirevuli successu ntî tutta la Sicilia, sebbeni arresta circuscrittu ntî l'ìsula, prubabirmenti a causa dû usu dû sicilianu comu lingua ntê testi.
Lu discu nclùdi macari na cover di Domenico Modugno, dû titulu "La donna riccia", ccû lu testu riadattatu e traduciutu in sicilianu.
Nnô 2002, pubblicunu la culonna sunora dû film Nati stanchi di Ficarra e Picone, grazzî a chistu accuminciunu a farisi canùsciri oltri lu strettu. È nveci dû 2005 lu novu album, dû titulu Nessuno è perfetto, unni li Tinturia cantunu principalmenti in italianu e s'avvicinunu nutivulmenti a nu stili musicali tipicamenti rock.
Cumpunenti attuali[cancia | cancia la surgenti]
- Lello Analfino: vuci e diamònica
- Savio Nocera: chitarra e flautu (tipicamenti ntô studiu)
- Giovanni Buzzurro: bassu elettricu
- Osvaldo Lo Iacono: chitarra
- Lino Costa: chitarra
- Angelo Spataro: battarìa
- Mario Vasile: pircussioni
Discugrafia[cancia | cancia la surgenti]
- 1998 - Tinturia
- 1999 - Abusivi (di necessità)
- 2002 - Nati stanchi (culonna sunora)
- 2005 - Nessuno è perfetto (per fortuna)
- 2007 - Io sto qui (live)
- 2008 - Di mare e d'amuri


text:
Understatement
L' understatement, palora nglisa ca 'n sicilianu pò ssiri canciata cû la palora suttastima, è na fiura ritòrica dô significatu ca cunzisti ntâ l'usu dî palori ppì difettu pp'arriddùciri, spissu ironicamenti, lu senzu riali dâ frasi.
Pò ssiri cunziddirata l'asattu cuntràriu di l'ipèrbuli.
N'asèmpiu è la frasi: mi sentu tanticchia affamatu picchì nun manciu di tri jorna (la palora tanticchia nun duna lu senzu riali dâ frasi, picchì cù nu mancia da tri jorna è affamatu assai, picciò la frasi è nu understatement).


text:
Usu dâ «E» sulu quannu è accintata
Ìndici
Diffusioni[cancia | cancia la surgenti]
Sparti d'arcuni àrii custeri di la Sicilia, la «E» veni usata sulu quannu è accintata.
Rifirimenti ca ùsanu la «E» sulu d'accussì[cancia | cancia la surgenti]
- Grammàtica di Pitrè, 1870
- Dizziunariu etimològgicu di Giarrizzo, 1989
- Grammàtica di Bonner, 2001
- Vucabbulariu di Lucio Zinna - Antares Editrice, 2002
Rifirimenti ca nun ùsanu la «E» sulu d'accussì[cancia | cancia la surgenti]
- Vucabbulariu di Piccittu, 1950-1980
- Vucabbulariu di Camilleri, 1998
Ntâ littiratura siciliana[cancia | cancia la surgenti]
- Dî pruverbi siciliani cugghiuti di Giuseppi Pitrè:
-
- Cu fa assai e nun cci abbada, spenni assai e nun cogghi biada.
-
- Tri cosi fannu l'omu riccu: Guadagnari e nun spènniri, prumèttiri e nun attènniri, accattari e nun vìnniri.
-
- Mittennu lu pani a li denti, la fami si risenti.
-
- Metti grassura cà canciu natura.
-
- Voi nun èssiri guardatu? Nun mèttiri novu usu.
- La majuranza dî littirati siciliani ùsanu la «E» d'accussì.
Sicilianu standard usatu ntâ wikipedia[cancia | cancia la surgenti]
Raccumannamu d'usari la «E» sulu quannu veni accintata, ma ci sunnu eccizzioni, a li voti si poti usari midemma la «E» nun accintata pi arcuni palori siciliani muderni.


text:
Marsala (vinu)
Lu Marsala è un vinu licurusu cu Dinominazzioni d'Orìggini Cuntrullata (D.O.C.) ca si produci 'n Sicilia, ntâ zona dû cumuni di Marsala e di parti dâ pruvincia di Trapani.
Materia prima[cancia | cancia la surgenti]
Li vigni e la racina a Marsala òccupanu l'80% di la ntera supirfici agraria utilizzata. Li tipi di racina usati pi fari lu vinu Marsala sunnu: Grillu, Catarattu, Nzolia, Damaschinu, Pignatellu calabbrisi, Nigrellu mascalisi e Niuru d'Àvula.
Tipi[cancia | cancia la surgenti]
Li tipi di vinu Marsala chi si prodùcinu sunnu:
- Marsala Finu: un annu di nvecchiamentu e chiù di 17 gradi, vinu di dessert;
- Marsala supiriuri: du' anni di nvecchiamentu e chiù di 18 gradi, vinu di fini manciari e di mitidazzioni;
- Marsala supiriuri riserva: quattru anni di nvecchiamentu e chiù di 18 gradi, vinu di apiritivu, fini manciari e mitidazzioni;
- Marsala Vèrgini Soleras: cincu anni di nvecchiamentu e chiù di 18 gradi (sulu 'n buttigghia),vinu di apiritivu, fini manciari e di mitidazzioni;
- Marsala Vèrgini Soleras Stravecchiu e Marsala Vèrgini Soleras Riserva: armenu deci anni di nvecchiamentu e chiù di 18 gradi (sulu mbuttigghiatu), vinu di mitidazzioni.


text:
London Eye
Lu London Eye (ùcchiu di Londra) è nna rota panuramica custruìta ntô 1999 e vînni raputu â gghienti ntò u misi di Marzu 2000. È la sicunna rota cchiù alta di lu munnu, la prima jè The Star of Nanchang.
Lu London Eye è ora l'attrazziòni a pagamentu cchiù pupulari di lu Regnu Unitu, ccu 3 miliuna e mezzu di visitaturi l'annu.
Sta rota panuramica si ni acchiana ppi 135 metra. Vinni pruggittata di l'architetti David Marks, Julia Barfield, Malcolm Cook, Mark Sparrowhawk, Steven Chilton, Frank Anatole e Nic Bailey e è formata da 32 naviceddi ncucchiati, ccu l'aria cundizzionata, fissati a la circunfirenza 'sterna. Ntà nna navicedda ci punnu ìri 25 gghienti a nna vilucità di 26 cm/sec (quinni 0,9 km/h), quinni ogni giru tuttu dura mizzura. Lu movimentu jè talmenti lentu ca ponnu acchianari li gghienti mentri camina. La rota si ferma ncasu di nvalidi o anziani, ca si punnu moviri nsicurìzza.
Lu circhiu di la London Eye veni sustinutu da li sbarri di ferru ca parinu li raggi di nna bicicletta.
L'inaugurazioni venni tinuta da lu primu ministru Tony Blair lu 31 di dicimmiru 1999, puru siddu appoi fu graputa â gghienti cchiù tardi ppi problemi tecnici.
Finu a lugliu 2002 ntò London Eye ci acchianaru 8,5 miliuna ri gghienti .


text:
Siculish
Lu Siculish (dialettu sìculu-miricanu) eni la sicilianizzazzioni di palori, frasi e topònimi dâ lingua ngrisa dâ parti di migrati siciliani nnî Stati Uniti (Mèrica) dû primu menzu dû sèculu XX, pi nicissità o p'ottèniri n'effettu còmicu.
Ìndici
Nna l'Australia e nnû Canada[cancia | cancia la surgenti]
Àutri formi di Siculish si svilupparu ntê cumunitati di migrati siciliani ô nternu d'àutri paisi anglòfuni comu lu Canada e l'Australia. L'assimmigghianzi tra sti formi vennu facirmenti dî muvimenti transnazziunali di migrati o macari di l'adattamenti lòggici dû ngrisi a normi linguìstichi dû sicilianu.
Siculish o nurmannu anticu?[cancia | cancia la surgenti]
Arcuni migrati di secunna ginirazzioni cunfùnninu lu sicilianu veru cu palori Siculish, spiciarmenti cu palori chi hannu la stissa dirivazzioni linguìstica para cû ngrisi, supratuttu di l'anticu nurmannu. P'asempiu: trùbbulu e trouble ("prubbrema"); damaggiu e damage ("dannu"); raggia e rage ("rabbia"); tastari e to taste ("assaggiari"); attruppicari e to trip ("nciampari").
Vucabbulariu sìculu-miricanu[cancia | cancia la surgenti]
Palori[cancia | cancia la surgenti]
Arcuni esempi:
- aiscrima di ice cream (gilatu fattu di latti)
- azzolla di that's all (nenti d'àutru, abbasta 'ccussì, nun cci nn'è di superchiu)
- baccausa di back e house ("cabbinettu")
- bissinissi o bisinissa di business ("affari di cummerciu")
- bossu da boss ("capu")
- carru dû ncroci dû ngrisi car cû sicilianu carru ("autumòbbili")
- cciànza di chance ("pussibbilità")
- chiccari di kick (dari nu càuciu)
- còttu di coat ("cappottu")
- dràiu-uè di drive way ("la ntrata pâ màchina allatu dâ casa")
- farma di farm ("ortu")
- ferri-bottu di ferry boat ("traghettu")
- frenza di fence ("ricintu"), ch'è forsi nu ncroci cu "frinza".
- furnàci di furnace ("caudara" o "quadara")
- giobbu o giobba di job ("travagghiu")
- jàrda di yard ("jardinu" o "ortu")
- jèssi di yes ("sì", "sini")
- macìna di machine ("màcchina 'n ginirali")
- minnistritti di main street ("corsu principali")
- nepichina di napkin ("muccaturi")
- òllu di hall ("currituri")
- pinè di penny ("usatu pi 'cent', cintèsimu di dòllaru")
- ponti/pondi di pound ("lìvira" o "lira sterlina")
- pusciari di push ("spìnciri via")
- sciù! o sciur! di sure! ("certu!")
- sellu di cellar ("cantina")
- storu di store ("nigozziu", "putìa")
- tichetta di ticket ("bigliettu")
- truccu di truck ("camion")
- tupicu di toothpick ("palicu" ca ntô tuscanu è dittu: "stuzzicadenti")
Noma di lochi[cancia | cancia la surgenti]
Arcuni voti lu Siculish vinni usatu pi sicilianizzari li topònimi miricani abbitati di cumunitati sìculi:
- Nova Jorca o Nova Jorki (puru scrittu "Nova Yorki") di New York
- Brucchilin o Brucculinu di Brooklyn (ca poi fu talianizzatu 'n "Brucculino" o "Broccolino")
- Nu Gioirsi o Nugioirsi di New Jersey (ca poi fu scrittu a la ngrisa di li siciliani-amiricani: "Noo Jorsee" o "Noo Joirsee")
- Bensinosti di Bensonhurst
Vucabbulariu sìculu-australianu[cancia | cancia la surgenti]
Palori[cancia | cancia la surgenti]
- bissinissi di business ("affari di cummerciu")
- scioppu m. s. di shop ("nigozziu", "putìa")
- giobba f. s. di job ("travagghiu")
- blocchi di blocks ("tirrenu", "zona pi custruiri na casa")
- ciainìsi di chinese ("cinisi")
- Melbuni di Melbourne
- Siddeni di Sydney
- Pertu di Perth
- Quinsilanna di Queensland
Lu Siculish ntâ littiratura[cancia | cancia la surgenti]
Lu scritturi Liunardu Sciascia, ntô cuntu La zia d'America (cuntinutu ntâ cugghiuta "Gli zii di Sicilia"), utilizza arcuni "sicilianizzazzioni" di tèrmini ngrisi (p'asempiu la palora storo, utilizzata pi nnicari la putìa, dû ngrisi store).
Frank Ingrasciotta, còmicu sìculu-miricanu di Brooklyn, usau macari la palora "storu" ntô sò spittàculu "Blood Type: Ragù".
Talìa puru[cancia | cancia la surgenti]
Liami esterni[cancia | cancia la surgenti]
- Review of Malidittu la lingua (pi ngrisi)
- Identity in Migrant Literature: The Case of Italian Americans (pi ngrisi)


text: 'Na donni, a lu spuntà lu sole aje visto 'na donni, putenzia delli dii, putenzia delli dii, putenzia delli dii quann'era granni... Quann'era granni putenzia delli dii quann'era granni et l'aveva capelli ricci et faccia tonni, janca come la neve, janca come la neve, janca come la neve a la muntagna. Come la neve a la muntagna, janca come la neve a la muntagna, Dio facitela avè 'sta giovani bella, tinè me vularria alli soi cumandi belli. Vojè belli a servì li munacelli, e si monaca ti fai, isso eremita si farrà ... E si monaca te fai, isso eremita si farrà , e tu diciarraje la messa et isso la sirvirà . Vojè belli cchiù lucenti so' li stelle, 'e quante n'aje amate tu mi pari la cchiù bella... N.C.C.P. (Nuova Compagnia Di Canto Popolare) Lyrics


text:
1968
Dâ Wikipedia, la nciclupidìa lìbbira.
Ìndici
Abbinimenti[cancia | cancia la surgenti]
- 15 di jinnaru: Nu tirrimotu disastrusu s'abbatti ntâ valli dû Bèlici, 'n Sicilia
- Cecoslovacchia: Si vivi la primavera di Praga.
- 27 di uttùviru: A Cità dû Mèssicu si chiudi li XIX Jòcura Olìmpici.
Nati[cancia | cancia la surgenti]
- 28 di maiu: Kylie Minogue, cantanti Australiana di mùsica pop rock
- 13 di giugnu: Grigori Perelman, matimaticu russu
- 27 di giugnettu: Maria Grazia Cucinotta, attrici siciliana
- 21 di nuvèmmiru: Sarvaturi Licitra, tinuri sicilianu
Morti[cancia | cancia la surgenti]
- 14 di giugnu: Salvaturi Quasimodo, pueta sicilianu, premiu Nobel pâ littiratura.
- 2 di uttùviru: Marcel Duchamp, pitturi francisi


text:
Sucialìsmu riàli
Lu Socialismu riàli (canusciutu macàri comu socialismu isistenti in manèra attuali, socialismu isistenti rialmenti, sucialismu sviluppatu, e sucialismu di statu) a statu nu termini 'ntruduciutu nta l'anni sittanta pp'arrifirirsi a lu sucialismu de facto comu avìa statu strummintatu nta lu Bloccu urientali e diffirinziatu di lu sucialismu tradizziunali (o idiali). Ppi "riàli" si sintissi a ddiri ca nun tutti li prumèssi utopichi ca fuorru fatti di lu sucialismu e di lu cumunismu pòttiru ssiri fatti sùbbitu e accussini stu sucialismu riàli jera sulu quarchi cosa c'avissi duvutu ssiri di passaggiu e durari picca prima ca s'avissi pututu criari lu sucialismu prumessu.


text:
Mprissiunismu
Lu mprissiunismu si rifirisci a na scola di pittura (ma puru nu muvumentu artìsticu cchiù giniralmenti), accuminzatu nnâ Francia ntâ secunna mitati dû sèculu XIX, chi durava finu ê primi anni dû sèculu XX.
Lu mprissiunismu nnâ pittura[cancia | cancia la surgenti]
Lu mprissiunismu si tratta d'accappari na mmàggini ntô modu currennu e abbriviatu, ntrâ na vutata d'occhi, e poi pruvannu a discriviricci e rapprisintaricci cu na forma vaga, luntanamenti, jucannu câ luci, cumu lu suli chi penitra li fogghî di l'arvuli, e nfini facennu cumpariri na frischizza, nu sbriu di culuri e na prijizza nisciuta propiu dû cori.
Li primi maistri dû mprissiunismu eranu supratuttu francisi, e cumprinneru:
- Edouard Manet
- Claude Monet
- Edgar Degas
- Alfred Sisley
- Pierre-Auguste Renoir
- Paul Cézanne
- Camille Pissarro


text: 14-8-05 A MARIA DA MISERICORDIA Misericordia mia, Rigina bella di l'Arzona Mamma e Protettura, guida a Dio di 'st'anima fragella chi nta 'sta vita pena ad ogni ura. Li figghj toi su' 'sti Larzonisi stroviati ormai a ogni puntuni, chi nta l'estati tornanu 'o paisi, cā ti su' devoti sempri di cchjuni. Guarda cu jiu nt'America o all'Australia cā penza a Ttia, a mamma e all'Italia, aijuta cu č a Milanu o a Torinu, c'āvi lu cori soi a Ttia vicinu. Soccorri a cu emigrau 'nterri luntani ramingu pe' 'nu morzu di pani, cā li to' fėgghj a 'stu mundu duru lu giranu nzonduvč pe' 'nu lavuru. Proteggindi a tutti o gran Rigina nommu patimu peni di lu 'mpernu, cā sulu Tu, la Matri Divina ndi poi raccumandari 'o Patr'Eternu. Allegiandi, cā poi o Mamma duci tutti li sufferenzi e ogni dolėa, cā, si la vita nostra āvi 'na cruci nui ndi rivorgimu sempri a Ttia. Duvi nci Si' Tu Matri Maria regna paci e tanta cuncodia, e nui affritti guardandu a Ttia gridamu: viva la Misericordia. Devotemente Andrea Runco


text:
Libbiralìsimu
Li tèrmini libbiralismu e libbirali vennu usati sia ntô linguaggiu cumuni ca ntâ tiurìa pulìtica cu significati diversi. Ccà n'accupamu esclusivamenti dû libbiralismu comu duttrina pulìtica. Ntô linguaggiu cumuni libbiralismu pò èssiri usatu comu sinònimu di magnanimitati e larghizza di viduti. La palora veni dâ francisi libéral (zoè "libbirali").
A picca a picca versu lu nizziu dû sèculu XIX libbirali accuminzau a divèniri aquivalenti di "favurèvuli a lu ricanuscimentu dî libbirtati ndividuali e pulìtichi". La prima citazzioni 'n lingua ngrisa cu stu significatu acchiana ô 1801. 'N sensu mudernu si riteni ca lu tèrmini libbiralismu fu usatu pâ prima vota ntô 1812 'n Spagna ntô parramentu riggiunali (las Cortes) di Càdici. Li ràdichi dû libbiralismu sunnu tuttavìa assai cchiù antichi. Ponnu èssiri attruvati ntê duttrini giusnaturalìstichi di John Locke, ntê tiurìi dî filòsufi scuzzisi David Hume (Edimmurgu, 1711-1776) e Adam Smith (1723–1790) e nta l'Illuminismu francisi.
Sturicamenti lu libbiralismu nasci comu ideoluggìa dâ burghisìa ntô mumentu 'n cui idda lutta contra li munarchìi assuluti e li privileggi di l'aristucrazzìa a partiri dâ fini di lu sèculu XVIII. L'èsitu di sta lutta porta a l'istaurazzioni dû Statu libbirali.
Lu libbiralismu è prubbabbilmenti, nzèmmula â dimucrazzìa e ô sucialismu, la duttrina ca cchiù nfruinzau la cuncizzioni muderna dû Statu e dû sô rapportu câ sucitati. Si pò dìciri ca cuntaminau quasi tutti l'àutri duttrini suciu-pulìtichi: si parra nfatti di libbiraldimucrazzìa pi ndicari li dimucrazzìi muderni, ma videmma di sucialismu libbirali (o libbiralsucialismu), di cattulicèsimu libbirali e macari di cumunismu libbirali. Propiu pi chistu però, difiniri l'idintitati dû libbiralismu 'n quantu tali è diffìcili, puru siddu esìstinu pinzatura ca si difinìscinu libbirali senza àutri accizzioni videmma ê nostri jorna. A prupòsitu dû libbiralismu comu cunciputu dî sô funnatura, c'havi mmeci n'idintitati chiuttostu chiara, jamu a parrari di libbiralismu clàssicu o puru.
Si pò dìciri a ogni modu ca zoccu cuntraddistingui lu libbiralismu pulìticu 'n ogni èbbica stòrica è la cridenza nta l'esistenza di dritti funnamintali e nun viulàbbili ca fannu capu ô ndividuu e l'aguagghianza di li citadini davanti â liggi (aguagghianza furmali). Lu puntu di vista di lu ndividuu e lu gudimentu dâ libbirtati ndividuali è cunziddiratu lu paràmitru vàlidu pi judicari la buntati di n'urdinamentu pulìticu/suciali. Nni st'òttica li putiri dû Statu hannu a ncuntrari lìmmiti bon pricisi pi nun lèdiri li dritti e li libbirtati di li citadini. Nni diriva lu rifiutu di vota 'n vota di l'assulutismu munàrchicu, dû cliricalismu, dû tutalitarismu e 'n ginirali d'ogni duttrina ca pruclama/abbannìa lu sacrificiu dû ndividuu 'n nomu di fini esterni a iddu.
Lu risvoltu dû libbiralismu 'n materia riliggiusa è lu laicismu e la siparazzioni tra Statu e Cresia: ntê palori di Camillu Cavour "Lìbbira Cresia 'n lìbbiru Statu". Ma lu libbiralismu è laicu videmma pirchî addumanna ô Statu di nun ntirfiriri ntê scelti murali ndividuali: "Nuddu mi pò custrìnciri a èssiri filici a sô modu (comu zoè iddu si mmàggina lu benèssiri di l'àutri òmini), ma ognidunu pò ricircari la filicitati pâ via c'a iddu ci pari bona, purchî nun reca priggiudizziu â libbirtati di l'àutri di tènniri ô stissu scopu." (Immanuel Kant).
E' nicissariu nfini arricurdari ca ntê Stati Uniti lu tèrmini liberal havi na sfumatura di significatu diversa: putissi èssiri traduciutu cu prugrissista o sucialdimucràticu chiuttostu ca cu libbirali. Pari ca l'usu dâ palora liberal pi difiniri iddi stissi di parti di l'ex-sustinitura di lu New Deal nta l' USA fu duvutu ô fattu ca lu maccartismu avìa rinnutu la palora sucialista signu di suspetti simpatìi suviètichi.
Ìndici
- 1 Libbiralismu/Libbirismu
- 2 Libbiralismu/Dimucrazzìa
- 3 Li orìggini dû pinzeru libbirali
- 4 Libbiralismu clàssicu
- 5 Crisi dû libbiralismu
- 6 Citazzioni e parti d'agghiunciri 'n siquitu
- 7 Bibbliografìa
Libbiralismu/Libbirismu[cancia | cancia la surgenti]
La lingua taliana poni na distinzioni tra libbiralismu e libbirismu: mentri lu primu è n'ideoluggìa pulìtica, lu secunnu è na duttrina ecunòmica ca tiurizza lu disimpegnu dû Statu di l'econumìa: pirciò n'econumìa libbirista è n' econumìa di mircatu nun timpirata di ntirventi esterni.
La lingua francisa parra di libéralisme politique (libbriralismu pulìticu) e libéralisme économique (libbiralismu ecunòmicu) st'ùrtimu chiamatu videmma laissez-faire, littiralmenti. lassati fàciri!), lu spagnolu di liberalismo social e liberalismo económico. La lingua ngrisa parra di free trade (lìbbiru cummerciu) ma usa lu tèrmini liberalism macari pi rifirìrisi ô libbirismu ecunòmicu. Neo-liberalism ('n sicilianu niulibbirismu) è lu tèrmini usatu pi ndicari na duttrina iper-libbirista di destra sustinuta tra l'àutri di Margaret Thatcher e Ronald Reagan. Sibbeni li niulibbiristi si pruclàmanu a li voti li veri eredi dû libbiralismu clàssicu, tanti cuntistaru sta pritisa e ritennu ca li niulibbiristi ponnu chiuttostu èssiri cullucati tra li cunsirvatura (a lu Partitu Cunsirvaturi ngrisi appartinìa nfatti la Thatcher).
La furmulazzioni dâ duttrina libbirista si devi a Adam Smith e a lu sô saggiu La Ricchezza delle Nazioni (La Ricchizza dî Nazzioni). L'idei di Smith foru entusiasticamenti accugghiuti di li primi libbirali. Lu libbiralismu clàssicu era sprissioni di n' eliti burghisi ligata ô munnu dû cummerciu e di l'affari ca s'uppunìa a lu prutizziunismu e a lu mircantilismu mposti dî munarchìi di l'èbbica. Secunnu sti pinzatura li còmpiti dû Statu s'avìssiru a ridduciri ô mìnimu ndispinsàbbili (funzioni jurisdizziunali, difisa, òrdini pùbblicu).
Libbiralismu/Dimucrazzìa[cancia | cancia la surgenti]
Lu libbiralismu clàssicu è essinziarmenti na duttrina di li lìmmiti dû putiri pulìticu. Lu prubblema di cu havi a aviri stu putiri ntê propii manu è mmeci l'uggettu dâ riflissioni dâ dimucrazzìa: la dimucrazzìa ntô sô spìritu/spirdu urigginariu richiedi ca lu putiri pulìticu è fattu dirivari di lu pòpulu e ch'iddu l'esèrcita dirittamenti o attraversu rapprisintanti eletti, ma nun si priaccupa d'evitari la cuncintrazzioni di lu putiri né di tutilari li minuranzi. A lu stissu modu, comu jamu a vidiri, ntô Statu Libbirali n'anchia fedda dâ pupulazzioni è esclusa dû putiri pulìticu e dû drittu d'elèggiri li sô rapprisintanti. Câ trasfurmazzioni dî Stati libbirali 'n Stati dimucràtici la distinzioni jiu sfumannu. Li dimucrazzìi muderni sunnu videmma ditti libbiraldimucrazzìi pirchî cummìnanu lu principiu dâ suvranitati pupulari cu la tutela di li dritti libbirali, la divisioni dî putiri etc.
Li orìggini dû pinzeru libbirali[cancia | cancia la surgenti]
John Locke e la Gluriusa Rivuluzzioni ngrisa[cancia | cancia la surgenti]
Lu filòsufu ngrisi John Locke pò èssiri cunziddiratu a tutti l'effetti lu pricursuri di lu libbiralismu, accussì comu la Secunna Rivuluzzioni ngrisa (Gluriusa Rivuluzzioni ngrisa) pò èssiri viduta comu l'anticidenti dî Rivuluzzioni Libbirali dû nizziu dû sèculu XIX. 'N Ngriterra la mpusizzioni di lìmmiti ô putiri di lu suvranu abbeni, a diffirenza ca nta l'àutri paisi europei, attraversu nu prucessu stòricu graduali ca veni fattu nizziari addirittura ntô Mediu Evu câ cuncissioni dâ Magna Charta. Lu passaggiu di lu fiudalèsimu ô Statu libbirali abbeni senza la midiazzioni di l'assulutismu munàrchicu, siddu s'escludi lu piriodu di regnu dî Tudor, carattirizzatu dûn nutèvuli accintramentu dî putiri ntê manu dî suvrani. Lu tintativu dâ succissiva dinastìa dî Stuart di prulungari lu sistema assulutìsticu cu minuri abbilitati purtau ô scoppiu (o "â scattata") dâ Prima Rivuluzzioni ngrisa. Doppu nummarusi scunvulcimenti pulìtici ntô 1689 lu Parramentu ngrisi arriniscìu a purtari 'n tronu la dinastìa dî Hannover ca si mpignava a garantiri a lu Parramentu stissu e a li citadini ngrisi na serî di dritti e libbirtati sulinnimenti pruclamati ntô Bill of Rights. La Ngriterra fu accussì lu primu Statu ô munnu a èssiri cuvirnatu di na munarchìa custituzziunali, la tìpica forma di cuvernu dû libbiralismu clàssicu.
Nta lui 1690 Locke, c'appartinìa a lu Partitu Whig (cchiù tardu chiamatu Partitu Libbirali), pubblicau anònimu li Dui Trattati supra lu Cuvernu, ca cuntìnuanu la justificazzioni murali dâ Rivuluzzioni, lu drittu di risistenza contra un cuvernu nun justu. Locke partìa dâ tiurìa di lu cuntrattualismu (già avanzata di Thomas Hobbes e ripigghiata appoi ntô cèlibbri Cuntrattu suciali di Jean-Jacques Rousseau). Ntô Statu di natura tutti l'òmini sunnu aguali e gòdinu di na libbirtati senza lìmmiti. A diffirenza di Hobbes Locke ritinìa ca l'òmini cèdanu a lu corpu pulìticu na parti dâ sô libbirtati sulu pirchî iddu tuteli lu sô drittu â prupitati. Lu Statu nun pò pirciò lèdiri li dritti naturali, la famusa triadi vita, libbirtati e prupitati, viulannu lu pattu suciali.
Libbiralismu e Illuminismu[cancia | cancia la surgenti]
Lu libbiralismu è di sòlitu cunziddiratu, nzèmmula â dimucrazzìa muderna, na filiazzioni di l'Illuminismu. Nfatti iddu s'ispira a l'idiali di tulliranza, libbirtati e aguagghianza propî dû muvimentu illuminista, cuntesta li privileggi di l'aristucrazzìa e dû cleru e l'urìggini divina dû putiri dû suvranu.
Montesquieu (1689-1755) ntâ sô òpira Lu Spìritu dî Liggi fissa n'àutru puntu funnamintali dâ duttrina pulìtica libbirali: la cridenza ntâ siparazzioni dî putiri (putiri liggislativu, putiri esicutivu e putiri judizziariu) comu garanzìa contra l'arbitriu dû putiri statali. Immanuel Kant esprimi lu sô cridu libbirali parrannu di libbirtati, aguagghianza e ndipinnenza comu di li princìpî c'hannu a règgiri nu Statu civili.
Abbisogna assirvari comegghiè ca nun tutti l'illuministi sustìnniru cuncizzioni pulìtichi libbirali. Voltaire e Jean-Jacques Rousseau, p'asempiu, puru avennu nfruutu supra la nàscita di lu libbiralismu nun ponnu èssiri cunziddirati libbirali. Voltaire nun è nfatti ntirissatu â chistioni dâ rapprisintanza pulìtica e dâ divisioni dî putiri: p'iddu l'idiali resta chiddu dûn disputismu illuminatu rittu dûn reghi-filòsufu saggiu e tulliranti. Rousseau, di parti sô, rifiuta la dimucrazzìa rapprisintativa prifirennu la dimucrazzìa diretta. La sô cuncizzioni dâ vuluntati ginirali â quali li citadini hannu a suttamittìrisi nun pari prividiri noltri la tutela dî minuranzi. Rousseau veni pirciò cunzzidiratu cchiù lu patri dâ dimucrazzìa ca di lu libbiralismu.
Libbiralismu clàssicu[cancia | cancia la surgenti]
Dritti civili, Statu di drittu e Custituzziunalismu[cancia | cancia la surgenti]
John Locke cuniau, comu vìstimu, la sprissioni ca riassumi la cuncizzioni libbirali clàssica di li dritti ndividuali: vita, libbirtati, prupitati. Li dritti libbirali pi ccillenza sunnu chiddi c'òi vennu chiamati dritti civili: tra iddi ci sunnu la libbirtati di paràbbula, di riliggiuni, l' habeas corpus, lu drittu a n'equu prucessu e a nun subbiri punizzioni crudeli o digradanti. La libbirtati dûn ndividuu ncontra un lìmmiti ntâ libbirtati di n'àutru ndividuu ma nun pò èssiri ristritta 'n nomu di valura murali o riliggiusi 'n zoccu riguarda la sfera privata dû ndividuu. A sti dritti s'agghiùncinu li garanzìi a tutela dâ prupitati privata, riassunti ntô dittu ngrisi no taxation without representation (sulu l' assimblei liggislativi hannu lu drittu a tassari li sudditti).
N'àutru puntu nun rinunciàbbili dû libbiralismu è nfatti lu Statu di drittu: la liggi emanata di l' assimblei liggislativi è l'ùnica diputata a stabbiliri li lìmmiti dâ libbirtati ndividuali. Pi John Locke, David Hume, Adam Smith e Immanuel Kant li carattirìstichi ca li liggi avìanu a aviri pi putiri èssiri rispittusi dâ libbirtati èranu:
- L'èssiri normi ginirali applicàbbili a tutti, 'n un nùmmaru nun difinutu di circustanzi futuri;
- L'èssiri normi atti a circuscrìviri la sfera prutiggiuta di l'azzioni ndividuali, assumennnu cu chistu lu caràttiri di diveti chiuttostu ca di priscrizzioni;
- L'èssiri normi nun siparàbbili di l'istitutu dâ prupitati ndividuali.
Si sviluppa la cunsuitùdini di fissari 'n un ducumentu sulenni sti dritti, supra l'asempiu dû Bill of Rights ngrisi: li Carti dî dritti dî novi Stati miricani ndipinnenti e li primi eminnamenti â Custituzzioni dî Stati Uniti dâ Mèrica sunnu l'antinati di l'elenchi di dritti privisti dî Custituzzioni ottucinteschi e di chiddi attuali.
Rivuluzzioni libbirali[cancia | cancia la surgenti]
La rivuluzzioni francisa dû 1789 e la majuranza dî rivuluzzioni dâ prima mitati dû sèculu XIX sunnu ditti rivuluzzioni libbirali: iddi hannu nfatti pi scopu la cuncissioni di na Custituzzioni ca lìmita li putiri dû munarca e hannu di sòlitu a capu la burghisìa benestanti (pi chissu sunnu macari ditti rivuluzzioni burghisi).
Li culonî ca vannu a dari urìggini ê Stati Uniti dâ Mèrica s'attròvanu mmeci 'n un diffirenti cuntestu pulìticu. Lu putiri contra lu quali si lutta nun è na munarchìa nazziunali ma la Curuna ngrisa. Noltri la pupulazzioni janca dî Stati Uniti nun è stratificata suciarmenti comu chidda europea: nun esisti n'aristucrazzìa contra cui luttari né un cleru urganizzatu (li culoni miricani sunnu prutistanti), né esisti na classi di veri e propî nuddatinenti (prulitariatu) a causa di l'abbunnanzìa di tirreni. Videmma la guerra di sicissioni miricana pò èssiri viduta comu na rivuluzzioni libbirali, ma facennu pi sti raggiuni li duvuti distinzioni: idda nun porta â nstaurazzioni di na munarchìa custituzziunali ma di na Ripùbblica.
Tra li ducumenti cchiù cèlibbri di l'èbbica dî rivuluzzioni libbirali avemu a citari la Dichiarazzioni dî dritti di l'omu e dû citadinu emanata duranti la Rivuluzzioni francisa e la Dichiarazzioni di Ndipinnenza Miricana c'altera la triadi di Locke parrannu di vita, libbirtati e ricerca dâ filicitati.
Statu libbirali e Statu Dimucràticu[cancia | cancia la surgenti]
Lu Statu libbirali clàssicu ca s'istaura a sìquitu di sti rivuluzzioni è lu Statu mìnimu, li cui funzioni sunnu limmitati a còmpiti di difisa e òrdini pùubblicu. Pi lu cchiù lu drittu di votu è ristrinciutu a chiddi c'hannu un certu liveddu di rèdditu (suffraggiu cinsitariu) e ca sanno lèggiri e scrìviri.
La custituzzioni dû Statu libbirali è tipicamenti brevi e flissìbbili. (La Custituzzioni dî Stati Uniti dâ Mèrica ancora na vota si diffirenzia, pirchî prividi n'elabburata prucidura di rivisioni.)
Lu Statu libbirali si trasforma 'n arcuni paisi (Ngriterra) 'n Statu dimucràticu attraversu nu prucessu graduali. 'N àutri paisi (Francia) la risistenza dî classi duminanti porta a scontri viulenti (moti dû '48, riprissioni dû Cumuni di Pariggi). Li Stati Uniti custituìscinu un casu a parti: li prubblemi c'hannu a affruntari sunnu diversi di chiddi di li paisi europei (cchiù ca na lutta tra classi suciali pirchî l'USA addivèntanu na vera dimucrazzìa si poni la chistioni, ca va a èssiri risulvuta sulu tantu tempu doppu, di nclùdiri ntô sistema pulìticu gruppi discriminati comu l' afrumiricani e l' inniani dâ Mèrica).
Crisi dû libbiralismu[cancia | cancia la surgenti]
A partiri dâ secunna mitati dû sèculu XIX, propiu quannu pari aviri triunfatu, lu libbiralismu accuminza a èssiri uggettu di sfirzanti crìtichi. L'attacchi sunnu di segnu diversu ma 'n gèniri pàrtinu di dui assunti: lu libbiralismu avissi na cuncizzioni parziali dâ libbirtati e di l'aguagghianza e na visioni astratta e astòrica dû ndividuu.
Un primu gruppu di crìtichi pruveni dû nascenti muvimentu sucialista. Filòsufi comu Karl Marx assèrvanu ca li dritti di l'omu sustinuti dî libbirali nun sunnu univirsali ma espriminu l'esiggenzi di na ditirminata classi suciali (la burghisia) 'n un ditirminatu mumentu sturicu (lu passaggiu dû fiudalèsimu a lu capitalismu). Pirciò li classi duminanti nun ricanuscinu a tutti li dritti pulìtici e sunnu pronti macari a rifiutari la libbirtati di parabbula e di sprissioni a cu va contra li sô ntiressi. L'aguagghianza furmali pruclamata dî libbirali nun havi sensu finchî pirmaninu enormi disuguagghianzi ecunòmichi: "la libbirtati pulìtica senza aguagghianza ecunòmica è nu ngannu, na frodi, na buggia/minzogna: e li travagghiatura nun vonnu buggii/minzogni." ntê palori di nàutru cèlibbri rivuluzziunariu, l'anarchicu Michail Bakunin. Marx nutri scarsa fiducia ntâ pussibbilitati di scippari â burghisia lu putiri utilizzannu l'istituzzioni ch'idda stissa criau (li parramenti, l'elizzioni) ma cridi ntâ nicissitati dûn rivulcimentu rivuluzziunariu: d'iddu va a emèrgiri un sistema ecunòmicu ca renni pussìbbili la china emancipazzioni dî ndividui.
Lu rumanticismu, câ sô riazzioni contra l'illuminismu, critica l'univirsalismu libbirali e metti ô centru dâ pulìtica l'idìa di nazzioni. L'òmini nun sunnu cchiù "aguali" ma signati dî diffirenti idintitati culturali e di l'appartinenza ô corpu nazziunali. 'N arcuni virsioni la duttrina nazziunalista nun metti 'n crisi l'idìa di n'aguagghianza di dritti tra l'èssiri umani. Spissu però è prisenti l'idìa dâ supiriuritati dûn pòpulu supra l'àutri (p'asempiu ntô nazziunalismu tudiscu) mentri l'idei razzisti, avanzati 'n Ngriterra di Joseph Arthur de Gobineau, vennu usati comu justificazzioni pâ spansioni mpirialista europea.
La visioni quasi sacrali dû Statu prisenti ntâ filusofia d' Hegel, riprisa di nummàrusi filusofi sturicisti, veni puru idda a voti usata contra lu libbiralismu, pi dari na nova justificazzioni â subburdinazzioni dû ndividuu ô putiri pulìticu. Chistu nunòstanti Hegel fussi pirsunarmenti favurèvuli â rivuluzzioni francisa e a li principi di libbirtati.
Cuntinua appoi a mantèniri na certa ustilitati versu lu libbiralismu, puru siddu 'n manera via via cchiù sfumata, la Cresia Cattòlica. Videmma quannu accèttanu li règuli di lu sistema libbirali li primi partiti cattòlici, ca nascinu a lu nizziu dû sèculu XX, si fannu purtatura di na visioni dû munnu assai diffirenti. Iddi cuntrapponnu all'individualismo libbirali la visioni di na sucitati articulata 'n "corpi ntirmedi" e rapporti sulidaristici. Siddu 'n materia ecunòmica prisèntanu prugrammi a voti suciarmenti avanzati, riprisi 'n parti di chiddi sucialisti, cuntinuanu a uppunirisi â stinzioni dî libbirtati ndividuali, spiciarmenti ntâ sfera dû drittu familiari.
Risposti e evuluzzioni dû pinzeru libbirali[cancia | cancia la surgenti]
Arcuni filusofi arrispunninu a l'accusi rivolti dî sucialisti â sô cuncizzioni circannu d'accògghiri na parti di l'ubbiezzioni e d'agghicari a na midiazzioni tra li dui duttrini. Ricanuscinu zoè la nicissitati di riformi 'n arcuni campi dâ sucitati (spiciarmenti p'arriduciri li disuguagghianzi suciali)
Na critica assai seria è chidda purtata dû Premiu Nobel pi l'ecònumia Amartya Sen, lu quali ntô 1970 dimustrau matimaticamenti la mpussibbilitati dû rispettu cuntimpuraniu dû libbirismu e di l'efficienza paretiana. Sta sô dimistrazzioni, nota comu paradossu di Sen, fu siquuta dû sviluppu di na tiurìa suciali scevra di tali paradossu, tiurìa pi cui Sen ricivìu lu Nobel ntô 1998.
Citazzioni e parti d'agghiunciri 'n siquitu[cancia | cancia la surgenti]
Àutri filòsufi e òmini pulìtici tuttavìa cuntinuaru a sustèniri ca libbiralismu e libbirismu fùssiru nun siparàbbili, 'n uppusizzioni 'n particulari a lu sucialismu. Putemu citari Luiggi Einaudi ca nta Il Buongoverno (pubblicatu ntô 1954, paggina 118) scrissi/scrivìu: "La libertà economica è la condizione necessaria delle credenze (La libbirtati ecunòmica è la cunnizzioni nicissaria dî cridenzi) [= pirchî ciascunu pò abbrazzari libbiramenti na fidi]. La libbirtati ecunòmica è la cunnizzioni nicissaria dâ libbirtati pulìtica. o l'ecunumista Friedrich von Hayek ca difinisci lu sucialismu "La via della Servitù" (La via dâ Sirvituti). Li libbirali ca tiurizzanu lu libbirismu ecunòmicu comu parti nun rinunciàbbili dî sô duttrini si situanu ô jornu d'òi 'n gèniri a destra 'n tema d'econumìa ma ô centru, â sinistra o ô centru-sinistra 'n tema di dritti civili.
'N tèmpura cchiù ricenti arcuni pinzatura s'autodifineru libbirali senza spusari n'approcciu ecunòmicu libbirista: p'asempiu l'ecunumista John Maynard Keynes 'n Ngriterra criticau lu laissez-faire ("lassati fàciri" 'n francisi) ma cuntinuau a sustèniri lu Partitu libbirali ngrisi, mentri Pieru Gubbetti, filòsufu antifascista talianu e diritturi dû jurnali La Rivuluzzioni Libbirali tiurizzau pûn certu piriodu la cumpatibbilitati tra libbiralismu e marxismu). A prupòsitu di Gubbetti e di li militanti antifascisti di Justizzia e Libbirtati si cuniau macari lu tèrmini libbiralsucialismu pi ndicari l'upirazzioni di sìntesi ca sti pinzatura tintàvanu di fàaciri tra sucialismu e libbiralismu. La currenti dû libbiralismu ca nega la mpurtanza dû libbirismu si situa 'n gèniri puliticamenti ô centru-sinistra.
Lu cummerciu è n'attu suciali. Cu porta avanti la vìnnita di beni â cullittivitati va a tuccari li ntiressi d'àutri pirsuni e dâ sucitati 'n ginirali; e pirciò ntô sô upiratu, 'n linia di principiu, è suttapostu â jurisdizzioni dâ sucitati. Li ristrizzioni di lu cummerciu o dâ pruduzzioni distinata ô cummerciu, sunnu 'n effetti ristrizzioni; e 'n iddu na ristrizzioni è un mali: ma li ristrizzioni 'n chistioni riguardanu sulu la parti dâ cunnutta umana ca la sucitati è cumpitenti a limitari, e sunnu sbagghiati sulu pirchî nun prudùcinu 'n rialtati li risurtati ch'era sô ubbittivu uttèniri. (dû saggiu On Liberty).
Pi cu cundividi lu puntu di vista di Mill, mentri lu libbiralismu pulìticu è na filusufìa, lu libbirismu havi caràttiri mpìricu e lu lìbbiru mircatu è vidutu cu favuri sulu siddu rializza l'ubbittivi èticu-pulìtici propî di lu libbiralismu pulìticu.
"Liberty for wolves is death to the lambs." - Isaiah Berlin
“Pi limmitari la cuircizzioni dû Statu abbisogna sipararinni li putiri urganizzati (liggislativi, esicutivu e judizziariu). Noltri, abbisogna limmitari li sô funzioni a ddi suli azzioni ca pussèdinu carattiri d'òrdini ginirali. Lu libbiralismu addumanna ca lu Statu, ntô ditirminari li cunnizzioni ntra cui li ndividui aggiscinu, fissa li midèsimi normi furmali pi tutti. 'N rilazzioni a st'urtima difinizzioni sorci lu prubblema dû rapportu (e dî ntirfirenzi) tra la sfera dâ libbirtati e lu sètturi dû drittu. Li normi liggislativi tènninu a limmitari, ntâ sô rilivanza pricèttiva, lu carattiri d'assulutizza dâ libbirtati. Esisti na catigurìa di normi, chiamata “minimu eticu”, ndispinsàbbili pi rigulamintari li ntiressi ndividuali e chiddi di rangu ginirali. Lu drittu noltri attribbuisci ô Statu di li putiri pi garantiri a tutti la civili cunvivenza ntâ paci e ntâ sicurizza (“minimu dû minimu eticu”). D'àutra parti lu cuncettu di libbirtati nun pò èssiri idintificatu unicamenti cu chiddu di licitati juridica, fissànnunni li lìmmiti cu tutti li cumpurtamenti umani ca nun sunnu "contra legem". Sarìa nfatti troppu cumodu limmitàrisi a rispittari li liggi p'appoi faciri tuttu zoccu nun è esprissamenti pruibbutu.”
Dû saggiu “Liberalismo” scrivutu ntô 1973 di Friedrich von Hayek pi l'Enciclopedia Triccani.
"nun abbisogna scurdàrisi ca lu libbiralismu disgiuntu dâ dimucrazzìa nclina sinsibbirmenti versu lu cunsirvaturismu, e ca la dimucrazzìa, smarrennu/pirdennu la siviritati di l'idìa libbirali, trapassa ntâ demaguggìa e, di ddà, ntâ dittatura". Binidittu Cruci
Bibbliografìa[cancia | cancia la surgenti]
- Sen, A. K. "The Impossibility of a Paretian Liberal", Journal of Political Economy, n. 78, 1970, pp 152-157.
- Sen, A. K. "The Impossibility of a Paretian Liberal:Reply", Journal of Political Economy, n. 79, 1971, pp 1406-1407.


text:
Sculopi
Li Sculopi sunnu na cungrigazzioni cliricali cattòlica.
L'òrdini cliricali havi statu funnatu di San Giuseppe Calasanzio, nta lu 1597 e nta lu 1622 havi statu arricanusciutu di la Cresia commu Òrdini di li Chìrici Rigulari Pòviri di la Matri di Diu di li Scoli Pii. Lu Calasanziu detti vita a n'attivitati aducativa d'ispirazzioni cristiana, ma nun cunfissiunali. Aperta a l'abbrei, a li quali nun prupunìa la cunvirsioni. La sò scola pupulari e ntigrali era gratùita.
San Giuseppe Calasanzio agghiunci a li tri voti tradizziunali (castitati, puvirtati e obbidienza) nu quartu votu, chiddu di la particulari attinzioni nta l'aducazzioni di li bammini pòviri. Vosi appoi ca st'òpira fussi attuata suprattuttu attraversu lu ministeru sacirdutali. L'òrdini tutt'ora cura e addiriggi lu cchiù anticu culleggiu di scoli pupulari: lu Nazzarenu di Roma, funnatu di lu stissu Calasanziu.
Nta la primavera di lu 1597, lu Calasanziu, mèmmiru di la Cunfratèrnita di li Dòdici Apòstuli, visitau lu quarteri di Trasteviri a Roma e nta la parrocchia di Santa Dorotìa aprìu na scola parrucchiali nica, l'ispirau lu statu di abbannunu e ngnuranza di li bammini. Chidda scola addivinni lu nizziu di li Scoli Pii. Li giùvani chi s'uniru a iddu nta lu cursu di li anni diciseru d'emèttiri voti e di arriunìrisi 'n cumunitati. La Cresia l'appruvau commu Cungrigazzioni nta lu 1617 e commu Òrdini cu nu votu spicìficu nta lu 1622.
"Lu carisma calasanzianu si manifistau prugrissivamenti e vinni appruvatu di la Cresia commu na missioni aducativa cristiana distinata a bammini e giùvani, cunnivisa nta na cumunitati di vita riliggiusa e svota di pirsuni cunzacrati a Diu, di prifirenza sacirdoti". L'òrdini fu sciotu pi disideriu di li Gesuiti, 'n quantu li soi adepti vinìa cunzidirati troppu sèmprici nta lu sò abbigghiamentu, ma doppu circa nu lustru fu arriauturizzatu di papa Piu IX.
Finu a la morti, lu Calasanziu prumussi l'espanzioni di la Cungrigazzioni e nzistetti sempri nta li tri carattirìstichi:
- dari priurità a l'aducazzioni finu di la nfanzia,
- a l'aducazzioni di li pòviri,
- a l'aducazzioni a la pietati cristiana.


text:
Austu 2007
2 di austu, jovidìa
- Lampidusa: Li sbarchi di clannistini cuntìnuanu: 44 sbarcaru stanotti doppu chi unu dumannau succursu cu nu tilèfunu satillitari.
- Los Angeles: Lu Museu Paul Getty accetta di rènniri 40 òpiri d'arti antica trafugati illegalmenti ô statu italianu. Tra chisti c'è la cèlibbri Vèniri di Morgantina chi avissi a rientrari 'n Italia ntô 2010.
3 di austu, venniridìa
- Mazzara: A causa dâ negghia nti nu scontru 'n mari tra na navi dû CNR e na navi mircantili panamensi, la navi dî ricircatura italianu affunna: tridici prisuni sunu sarbati e una risurta dispersu.
5 di austu, duminicadìa
- Budapest: Lewis Hamilton vinci lu Gran Premiu di Formula 1 davanzi a Kimi Raikkonen, cunfirmannusi comu lu candidatu cchiù seriu ô titulu di campiuni dû munnu.
8 di austu, mercuridìa
- Ruccella: nu barcuni cu 110 extracumunitari sbarcau stanotti. N'autri 90 foru avvistati ntô canali di Sicilia.
9 di austu, jovidìa
- Valintinu Rossi, è accusatu di evasioni fiscali. Risca na murta di 100 miliuna di euru.
- Cape Canaveral: Lu Shuttle Endeavour cu setti astronauti partìu dâ basi spazziali miricana. Havi a agghicari ntâ Stazzioni spazziali ntirnazziunali pi muntari nu mòdulu pû sò cumprlitamentu privistu ntô 2010.
11 di austu, sabbutudìa
- Palermu: Nti la traggedia di l'aliscafu chi iva di Favignana e Trapani e chi affunnau â trasuta dû portu di Trapani, ci fu nu mortu: la signura chi fu purtata ô spitali e chi muriu òi.
14 di austu, mercuridìa
- Iraq: N'attintatu tra li cchiù gravi di l'ùrtimi anni contra na minorità riliggiusa ntô nord dû paisi fa cchiossai di 200 morti.
15 di austu, mercuridìa
- San Luca: La faida mafiusa chi cuntrapponi du famigghi dâ cità s'aggravau assai cu l'ammazzatina di 6 pirsuni appartinenti a una dî famigghi cuinvolti a Duisberg, n Girmania.
- Perù: Nu tirrimotu di na ntinsità di 7.9 dâ Scala Richter fa armenu 330 morti.
17 di austu, venniridìa
- Canali di Sicilia: Li sbarchi di clannistini cuntinuanu: diversi barcuna foru avvistati vicinu Lampidusa e nu barcuni ô Puzzaddu.
21 di austu, martidìa
- Golfu dû Messicu. L'uraganu Dean agghicatu a forza 5, rischia di fari gravi danni ntô Messicu e ntê costi dîStati Uniti dû sud.
22 di austu, mercuridìa
- Cefalù: Pô càudu, cu timpiraturi chi agghìcunu a 40 gradi, lu focu agghicau vicinu â cità mittennu 'n piriculu lu spitali. Puru a Missina lu focu sta facennu assai danni.


text:
Libbia
Paisi di l'Africa dû Nord, la Libbia si affaccia ntô Mari Meditirraniu a Nord, unni si trovunu tutti li cità cchiù mpurtanti, tra cui la capitali Tripoli. La pupulazzioni dâ Libbia è di circa 5,5 miliuna di pirsuni, e la sò supirfici è di quasi dû miliuna di chilomitri quatrati, quasi tutti occupati dû desertu dû Sahara
Storia[cancia | cancia la surgenti]
La storia dâ Libbia cuminza cchê Fenici. Li greci e li romani l'occuparru e versu lu secunnu seculu d.C. la Libbia arrivò â massima mpurtanza ppî tempi. La cità di Leptis Magna è tistimoni ancora oggi di la mpurtanza chi ddu tirritoriu avia all'ebbica, ô puntu ca nu mpiraturi rumanu, Sittimiu Siveru, fu origginariu di ddà.
N'èbbica mediuevali, la storia dâ Libbia si cunfunni cu la storia dî cunquisti àrabbi. A mità dû XII sèculu la cità di Tripoli cadi sutta lu cuntrollu nurmannu dû Regnu di Sicilia. L'islamizzazzioni permia la storia dâ Libbia pi diversi sèculi, sutta lu duminiu uttumanu. Cu la caduta di lu mpiru uttumanu, la storia dâ Libbia si ncrocia attorna cu la storia d'Italia. La Libbia addiventa na culònia italiana. Travagghiatura italiani (assai puru dâ Sicilia) agghicanu a Tripoli e Bengasi pi custruiri e ammudirnari li cità. Lu spiritu dâ culunizzazzioni italiana è pirò riciputu nigativamenti dâ pupulazzioni. Doppu aviri uttinutu la nnipinnenza e nstauratu nu regnu, ntô 1969 na rivuluzzioni capiata di Muammar Gheddafi nstaura nu riggimi chi amministrau lu Paisi nzinu ô 2011. Di lu misi di frivaru dû 2011 na guerra civili uppòni li forzi di Gheddafi, ca controllanu Tripoli a chiddi di lu Cunsigghiu nazzionali di transizzioni ca pigghiau lu cuntrollu di Bengasi, di Misurata e di àutri cità a uccidenti di Tripoli. Â fini d'austu Gheddafi persi Tripoli. Lu Paisi tummau difinitivamenti sutta lu cuntrollu dû CNT câ cunquista di Sirti l'ùrtima cità fideli a Gheddafi e l'ammazzatina di Gheddafi stissu.
La Libbia attraversa accamadora nu piriudu di transizzioni ca avissi a purtari a elizzioni lìbbiri na nova custitutzzioni e nu novu parramentu.
Giugrafia[cancia | cancia la surgenti]
La Libbia s'affaccia ntô Mari Meditirraniu cintrali, a circa 400 chilomitri ô sud dâ Sicilia. A Est cunfina ccu l'Egittu, a ovest ccu la Tunisia e l'Algiria, ô sud ccû Ciad. La costa dâ Libbia è spartuta nti la Tripulitania a uccidenti e la Cirinaica a est dû Golfu dâ Sirti. Lu Fezzan è n'autra riggiuni e currispunni a parti sud uccidintali dû Paisi.
Politica[cancia | cancia la surgenti]
La forma di cuviernu dâ Libbia è ufficialmenti socialista. Lu capu dû cuviernu, Muammar Gheddafi è puru lu leader dâ rivuluzzioni chî ntô 1969 lu purtò ô cuviernu. Gheddafi ha diriggiutu lu Paisi di manera assai cuntruversa. Di na manu la sò pulitica basata supra li principi dû libbru virdi ispiratu dî principi di l'egualitarismu socialista, fu tali chi ogni forma di fanatismu riliggiusu ha statu ripressa cu forza. Di l'autru latu la Libbia ha statu accusata di essiri na dittatura, ostili ê paisi dimucratichi, alliata dî tirruristi, ô puntu chi ntô 1986 fu oggettu di bummardamenti amiricani pi ritursioni contra n'attintatu a Birlinu attribbuitu ê libbici. La Libbia ha statu cunnannata a n'embargu ntirnazziunali di unni niscìu sulu all'inizziu dû XXI sèculu quannu Gheddafi pubblicamenti dichiarau la lotta ô tirrurismu ntirnazziunali e la nurmalizzazzioni dî rapporti ntirnazziunali chî paisi Europei e chê Stati Uniti.
Ecunumia[cancia | cancia la surgenti]
L'ecunumia dâ Libbia si basa supra l'esportazzioni dû pitroliu e di sò dirivati, esportati sopratuttu n'Italia e n'Europa. N'oleodottu traversa lu mari chi lu sipara dâ Sicilia.
Lu turismu è puru n'attività ecunomica chi si sviluppa annu doppu annu. Leptis Magna è la distinazzioni cchiù mpurtanti ppê turisti, ma ancora sfruttata assai picca.


text:
Svezzia
Lu Regnu di Svezzia (Konungariket Sverige ntâ Svidisi) è un paisi Scandinavu, nta l'Europa dû Nord. Cunfina câ Norveggia a l'ovest e câ Finlandia ô nord-est; lu restu dû paisi è vagnatu dû Mari Bàlticu e dû Kattegat. A causa dû numiru rilativamenti nicu di abbitanti, lu panorama Svidisi è canusciutu pâ sò quieti, li furesti e li muntagni sarvaggi.
Ìndici
Istoria[cancia | cancia la surgenti]
Asistinu provi sufficienti pi cridiri ca l'area cumprinnennu la Svezzia muderna fu culunizzata duranti l'ebbica dâ petra, quannnu li ghiacciai di l'urtima ebbica glaciali si ritiraru. Si credi ca li primi abbitanti foru cacciaturi e raccugghituri, chi viveru principarmenti di chiddu chi lu mari uffrìa iddi.
Duranti lu IX e seculu X, la cultura vichinga ciuriu nnâ Svezzia, cu cummerci, cunquisti e culunizzazzioni chi si stinneru supratuttu versû livanti pû ndrizzu dî Stati Baltici, dâ Russia e dû Mari Nìuru.
Ntô 1389, li tri nazzioni di Norveggia, Danimarca e Svezzia eranu uniti sutta un unicu munarca. L'Unioni di Kalmar appi carattiri pirsunali e nun puliticu, e duranti lu seculu XV, la Svezzia risistiu ê ndrizzi di cintralizzari lu cuverni sutta lu re danisi, fina ô puntu di junciri cu na ribillioni armata. La Svezzia succissivamenti si siparau ntô 1523, quannu Gustav Eriksson Vasa, cchiù tardu ricanusciutu comu Gustavu I di Svezzia ristabbiliu la siparazzioni dâ Curuna Svidisi e di l'Unioni.
Pulìtica[cancia | cancia la surgenti]
La Svezzia è na munarchia di quasi un millenniu, câ fiducia cuntrullata dû parlamentu fina ô 1866, e il putiri liggislativu cundivisu tra lu Re e lu Parlamentu (fina ô 1975).
Riggiuna[cancia | cancia la surgenti]
La Svezzia è divisa in 21 riggiuna o län. In ogni riggiuni cc'è un Cunzigghiu Amministrativu Riggiunali o länsstyrelse chi veni numinatu dû cuvernu. In ogni riggiuni cc'è puru un Cunzigghiu Riggiunali siparatu (landsting), chi è na rapprisintanza municipali numinata dî citadini dâ riggiuni. Ogni riggiuni si dividi pi di cchiù in cumuni (kommuner), pûn tutali di 289 ntô 2002. Asistinu sparti antichi divisioni storichi dû anticu regnu di Svezzia in pruvinci e terri.
- Blekinge
- Dalarna
- Gotland
- Gävleborg
- Halland
- Jämtland
- Jönköping
- Kalmar
- Kronoberg
- Norrbotten
- Scania (Skåne)
- Stoccolma
- Södermanland
- Uppsala
- Värmland
- Västerbotten
- Västernorrland
- Västmanland
- Västra Götaland
- Örebro
- Östergötland
Giografìa[cancia | cancia la surgenti]
La Svezzia havi vantaggiu dûn clima timpiratu, nustanti la latitudini sittintriunali, suprattuttu a causa dâ Currenti dû Gulfu. Nnî muntagni dâ Svezzia sittintriunali pridomina un clima sutta-articu Nnâ parti ô nord dû Circulu Pulari Articu lu suli nun si cala duranti la stati e lu mmernu la notti nun termina.
Gotland e Öland sunnu li dui principali ìsuli svidisi.
Econumìa[cancia | cancia la surgenti]
Aiutata di paci e neuralità pi tuttu lu seculu XX, la Svezzia havi junciutu un nvidiabbili standard di vita pi menzu dûn sistema ammiscatu di capitalismu e binifici dû statu suciali. Havi un mudernu sistema di distribbuzzioni, eccillenti cumunicazzioni nterni ed esterni, e na forza di travagghiu assai qualificata. Lignami, energia idrualettrica, e minirali firrusi custituiscinu li risorsi di basa dûn econumia pisantimenti disposta verso lu cummerciu cu l'estiru.
Lu sistema dî cumunicazzioni e dî trasporti svidisi è na cumpunenti mpurtanti di l'infrastruttura.
Statìstichi[cancia | cancia la surgenti]
Cultura[cancia | cancia la surgenti]
La cultura svidisi dû seculu XX e carattirizzata di l'opiri primarî dâ pillicula, di Mauritz Stiller e Victor Sjöström. Cchiù tardu, attrici celibbri comu Ingmar Bergman, Greta Garbo, Ingrid Bergman e Anita Ekberg attruvaru furtuna a l'estiru.
La mùsica svidisi pop veni priduminata câ prisenza di ABBA, armenu fora dâ Svezzia.
La littiratura svidisi è puru vibranti e attiva, la Svezzia è terza tra li nazzioni pû numiru di Premî Nobel pâ littiratura.
Viditi puru:[cancia | cancia la surgenti]
Vuci culligati[cancia | cancia la surgenti]
Liami esterni[cancia | cancia la surgenti]
Albanìa | Andorra | Austria | Belgiu | Bielurussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettunia | Liechtenstein | Lituania | Lussemburgu | Malta | Moldavia | Mònacu | Montenegru | Norvegia | Paisi Vasci | Portugallu | Pulonia | Regnu Unitu | Ripùbblica Ceca | Ripubblica Macidonia | Rumanìa | Russia | San Marinu | Serbia | Slovacchia | Slovenia | Spagna | Svezzia | Svìzzira | Turchìa | Ucraina | Unghirìa | Vaticanu


text:
Caccia
La caccia è n'attivitati chi havi comu scopu urigginariu di pigghiari armali pi lu sustintamentu alimintari di nu nucliu familiari. Nti st'accizzioni la caccia è ancora praticata ntî sucità chi vìvunu a strittu cuntattu câ natura.
Cu l'evuliuzzioni dâ sucità, la caccia addivintau sempri cchiù picca nicissaria, e si trasfurmau a picca a picca nti n'attività di piaciri. E' rigulamintata di manera stritta pi nun ntirfiriri cu àutri attività umani, comu l'agricurtura, lu traficu e la viabbilità, la riproduzzioni ê la sarvagguardia di speci pruttetti.
L'armali cchiù cumunimenti cacciati sunnu li cunigghia lu cinghiali e certi speci di aceddi.


text:
Nuvèmmiru 2008
Primu di nuvèmmiru, sabbatudìa
- Nazziuni Uniti: Nu studiu novu dû clima munniali cunchiudi ca l'attivati umana sta causannu lu squagghiari dû ghiacciu di l'Antàrtidi.
2 di nuvèmmiru, duminicadìa
- Televisioni: Stasira lu primu canali dâ RAI trasmetti lu primu dî 4 film inedditi dû Commissariu Montalbanu, tratti dî rumanzi di Andrea Camilleri.
- Acquafurmusa (CS): (Ansa) - Na trintina di nanni di chiossai di uttant'anni si scriveru â scola elimintari pri nun fàrila chiùdiri pri mancanza di sculari. La pinzata è di l'amministraturi dû cumuni di Acquafurmusa, un paiseddu càlabbru-arbanisi di 1.200 abbitanti, 'n pruvincia di Cusenza. Secunnu lu dicretu Gelmini, cu picca sculari la scola hà èssiri chiuruta.
4 di nuvèmmiru, martidìa
- Elizzioni miricani: Jurnata storica ntê Stati Uniti: Barack Obama addiventa lu primu afruamiricanu prisidenti dî Stati Uniti.
- Italia: Lu cuvernu minazza l'ex mpighiati di Alitalia di nigàricci la cassa ntigrazzioni siddu nun tràsunu ntâ nova cumpagnia chi s'accattau l'Alitalia.
5 di nuvèmmiru, mercuridìa
- San Franciscu: La pupulazzioni califurniana cu nu referendum dicisi di vietari lu matrimoniu omosessuali cu na maggiuranza di 52%.
6 di nuvèmmiru, jovidìa
- Bruxelles: La Banca Cintrali Europea tagghiau la tassu di scuntu di menzu puntu, purtannulu a 3,25%. La Banca di Nghilterra e la Banca Cintrali Svizzira puru tagghiaru lu tassu di scuntu, rispittivamenti purtannulu a 3% e a 2,75%.
- Italia: Lu nostru prisidenti dû cunsigghiu, Silviu Berlusconi, arifirènnusi ô novu 44èsimu prisidenti miricanu ora ora eliggiutu, Barack Obama, dissi d'iddu ca è "beddu, giùvini e abbrunzatu": ssa palora "abbrunzatu" fici scatinari na granni pulèmica ntâ l'upposizzioni.
(Talìa l'apprufunnimentu dâ nutizzia ccà)
8 di nuvèmmiru, sabbatudìa
- Nova Zilanna: John Key veni vutatu lu novu primu ministru dâ Nova Zilanna.
- Catania: La sedi dâ facultà di Farmacìa di l'universitati di Catania vinni siquistrata dâ maggistratura pô malu smartimentu di spirimenti midicinali. Lu GIP dispunìu lu pruvvidimentu iputizzannu li riati di disastru culposu e gistioni di discarica. Li ndaggini fìciru vidiri ca, pi curpa di spirimenti medicinali ittati ntê lavandini dê labburatori, dê vaschi di raccorta dî rifiuti lìquidi misi suttaterra, niscèvanu fora vapuri piriculusi pâ saluti. Foru ndagati 9 pirsuni e tra chissi l'ex ritturi Latteri.
9 di nuvèmmiru, duminicadìa
- Roma: A sta matina, a Virmicinu, vicinu a Roma, di sdirrubbau na casa di dui piani. Mòrsiru dui cristiani, maritu e muggheri, attruvati dâ squatra dû succorsu ancora curcati ntô lettu. Parissi ca non ci sunnu àutri morti.
10 di nuvèmmiru, lunidìa
- Russia: Nu suttamarinu nucliari russu stazziunatu ntô Pacìficu, appi n'incidenti unni morsiru 20 pirsuni.
(Pi n'apprufunnimentu munci ccà)
- Haiti: Na scola si sdirrubàu cummigghiannu tutti li genti chi ci stavanu a ddu mumentu. Si cuntanu armenu 90 morti tra picciriddi a granni.
12 di nuvèmmiru, mercuridìa
- Eggittu: Scupruta na piràmidi a Saqqara, vicinu â cèlibbri piràmidi granni a scaluna. Risali a circa 4300 anni fa.
14 di nuvèmmiru, venniridìa
- Nova Delhi: L'India sbarcau, macari idda, supr'â luna - Di l' 8,20 di sira di venniridìa (uràriu di Nova Delhi), ntâ luna c’è n’àutra nova bannera aranciuni, janca e virdi, chidda dâ Ripùbbrica di l’Ìnnia.
(Pi n'apprufunnimentu munci ccà)
19 di nuvèmmiru, mercuridìa
- Nàpuli: Di la pillìcula "gomorra", ca ntê canali ufficiali ancora hà nèsciri a lu 3 di dicèmmiru, ntâ Campania c'è ggià na virsioni "taruccata", vinnuta ntê giurnalara e ntê bancarelli. Macari ca vulìssiru livàrisi d'avanti ammazzànnulu a Robbertu Saviano, ca scrivìu lu libbru-nchiesta "Gomorra", quannu si parra di sordi, li camurristi non talìanu a nuddu ntâ facci e addimùstranu d'èssiri prufissiunisti sèrii e ca l'affari sunnu affari.
- Milanu: (ANSA) Pâ 10/ma annata dû "Prèmiu vìdiuclip talianu" (Premio videoclip Italiano), vincìu lu "Prèmiu spiciali pô mpegnu civili" lu vìdiuclip dê rap palermitani "Combostamastas" titulatu "U tagghiamu stu palluni ?".
Stu prèmiu vinni datu pô missàggiu di lotta dâ sutta-cultura mafiusa. Lu tìtulu dâ canzuna di unni appoi vinni fattu lu vìdiuclip, aripigghia la minazza ca fannu l'abbitanti dê quarteri ê carusi ca jòcanu ô palluni e ca ci vòlunu livari la libbirtati e lu dirittu dû jocu; â stissa manera la mafia, chê minazzi, leva a ognidunu dirittu e libbirtati dô sò campari.
21 di nuvèmmiru, venniridìa
- Roma: N'omu ca lassau mòriri di fami e siti lu sò jattu, vinni cunnannatu dû tribbunali a tri misi di càrciri. Pi irasinni 'n vacazza, avìa abbannunatu lu jattu d'intra la casa e, quannu li vicini lu rintracciaru ô tilèfunu picchì sintìanu lu pòviru armali ca si lamintava, ss'omu arispunnìu ca iddu era 'n vacanza e non putìa turnari a Roma p'occupàrisi dû jattu. Ntâ cunnanna ca èppi, hà pajari macari a l'assuciazzioni Lega antivivisizzioni (Lav) cu si custituìu ntô prucessu parti civili.
- Colombia: N'eruzzioni dû vurcanu Nevado del Huila si finisci c'armenu deci morti e pi forza si cci nn'abbannunaru 10.000 cristiani di ddi pressi.
22 di nuvèmmiru, sabbatudìa
- Roma: Murìu a sta matina a Roma Sandru Curzi, doppu na malatìa longa: avìa 78 anni. Fu militanti dû Partitu Cumunista Talianu, appoi di Rifunnazzioni Cumunista e stòricu diritturi dû Tg3 a la fini di l'anni '80; appoi diritturi dû jurnali di Rifunnazioni Cumunista "Liberazione". Ora era cunsiggheri d'amministrazzioni dâ RAI.
22 di nuvèmmiru, sabbatudìa
- USA: Barack Obama nòmina Hillary Clinton Sicritariu di Statu.
25 di nuvèmmiru, martidìa
- Ulanna: Fu arristatu lu boss dâ ndranghita Giuseppi Nirta, espunenti di spiccu dâ cosca di San Luca. E' suspittatu di aviri participatu â straggi di Duisburg dû 15 di austu dû 2007.
26 di nuvèmmiru, mercuridìa
- Comu: La corti d'Assisi di Comu, pri la "straggi di Erba", a Olindu Romanu e sò muggheri Rosa Bazzi, ci detti la pena di l'ergastru e, pri tri anni, l'isulamentu duranti lu jornu.
28 di nuvemmiru, venniridìa
- India: Attintati di matrici islamica n vari punti di Bombay fìciru cchiossai di 100 morti. Tra l'obbiettiva cchiù mpurtanti ci fu l'hotel Tak Mahal, ntâ fotu, friquintatu di l'uccidintali, e chi fu ncindiatu.
29 di nuvèmmiru, sabbutidìa
- Lampidusa: Du barcuna cu 650 mmigrati clannistini foru succurruti ntô mari n timpesta di du pischirecci di Mazzara e purtati ô portu di Lampidusa.


text:
Sicilia (èbbica nurmanna)
Lu piriudu nurmannu in Sicilia accuminzau cu la trasuta a Palermu dê Nurmanni capiati di Ruggeru, chi carzarru l'àrabbi dâ cità, lu 10 di jinnaru dû 1072. Trasuti a Missina già ntô 1060, l'ìsula fu cunquistata cumplitamenti ntô 1091 quannu l'ùrtuma cità n manu àrabba tummau sutta lu duminiu nurmannu. L'èbbica nurmanna finisci cu lu spusalizziu di Custanza di Sicilia cu Enricu VI di Svevia, chi lu 25 di dicèmmiru 1194 ricevi n doti lu regnu nurmannu ristatu senza àutri eredi.
Ìndici
La vinuta dî nurmanni ntô sud di l'Italia[cancia | cancia la surgenti]
Già a pàrtiri dû 1017 gruppi di nurmanni s'attruvavanu nta l'Italia miridiunali, p'accuminzari comu surdati di vintura, attirati dî pussibbilitati chi uffrìanu li ribbillioni antibizzantini ntâ Pugghia. Sti surdati di vintura, versu lu 1025, uffreru li so sirvizza a cuegghiè chi vulìa pagari. Pi sta manera s'arriccheru, e araciu araciu criscìu li tirritorî chi cuntrullaru (lu primu fu la cuntea d'Aversa cu Rainulfu Drengot ntô 1030). Prestu, trasìu ntà scena la famigghia Autavilla cummannata di Gugliermu vrazzu di ferru (mortu ntô 1046), cu iddu veni nu canciamentu radicali di l'aspirazzioni dî nurmanni nta l'Italia miridiunali.
Papa Liuni IX, vidennu la sò Beniventu minazzata, pruvau a trattinìrili; ma l'asèrcitu puntificiu fu ruinusamenti battutu nnû cummattimentu di San Paulu di Civitati (1054), lu Papa fu catturatu, e così Beniventu arristau n'ìsula puntificia nta na terra nurmanna.
Ntô 1059 Rubertu lu Guiscardu d'Autavilla strincìu un pattu cu Papa Niccolò II, lu Cuncurdatu di Melfi, cu cui si addicchiarava lu duca di Puglia (chi cumprinnìu puru la Basilicata), la Calabbria, parti dâ Campania e la Sicilia (chi era però ancura ntê manu dî musulmani). Li Nurmanni rinisceru a prestu a accabbari la prisenza bizantina e dunca puteru didicarisi â Sicilia.
La cunquista dâ Sicilia[cancia | cancia la surgenti]
Ruggeru I di Sicilia, lu frati di Rubertu, cummannau nu gruppu di cavalleri ntô 1061 attaccannu l'ìsula e criannu na prisenza nurmannu pirminanti abbicinu a Missina. L'avanzata fu lenta ma custanti. Nu cummattimentu dicisivu fu lu cummattimentu di Cerami ntô 1063. Rinisceru ntô 1072 a agghicari n Palermu, chi vinni poi addicchiarata la capitali. La cunquista dâ Sicilia cci vulìa trent'anni, ma ntô 1091 cascau l'urtimu paisi saracinu, Notu, a tuttâ Sicilia era sutta lu cummannu nurmannu.
Ruggeru I muriu ntô 1101, e sò figghiu Ruggeru II, nfini, rinisciu a uniri la Sicilia e li tirritorî nurmanni di l'Italia miridiunali pi furmari lu Regnu di Sicilia, criannu accusì in Italia nu statu di diminsioni cunziddirèvuli: lu Regnu nurmannu di Sicilia. Ruggeru II, vinni numinatu re di Sicilia nnâ cattidrali di Palermu duranti la notti di Natali dû 1130. Iddu agghiunciu lu Ducatu di Nàpuli ntô 1137 e li Assisi di Arianu ntô 1140. Lu Regnu era organizzatu ntôn modu feudali strittu basatu suprâ pirsuna dû munarcu.
Lu Regnu nurmannu di Sicilia nta l'Italia miridiunali appi tèrmini ntô 1194 cu morti di Tancredi di Lecci) doppu cui vinni sutta lu cuntrollu dû svevu, Arricu VI di Hohenstaufen (mortu ntô 1197), a causa dû sò matrimoniu cu Custanza di Sicilia (la figghia di Ruggeru II, morta ntô 1198), juncennu la curuna mpiriali cu chidda dâ Sicilia.
L'espansiunismu nurmannu[cancia | cancia la surgenti]
Doppu lu consolidamentu dû putiri nurmannu, lu tirritoriu agghicau a nclùdiri gran parti di l'Italia dû Sud (Calabbria, Basilicata, Pugghia, e li costi di l'attuali Tunisia ('n particulari Madhia).
Chê cruciati, li nurmanni di Sicilia àppiru nu rolu assai mpurtanti. Buimunnu di Antiochia vinìa dâ stissa famigghia rignanti n Sicilia, e funnau nu principatu cristianu ntô mediu orienti.
Li re dû regnu nurmannu[cancia | cancia la surgenti]
- Ruggeru I 1071-1101
- Simuni di Sicilia 1101-1105
- Ruggeru II 1105-1130
- Ruggeru II 1130-1154
- Gugghiermu I 1154-1166
- Gugghiermu II 1166-1189
- Tancredi 1189-1194
- (Ruggeru III 1193-1194)
- Gugghiermu III 1194
- Custanza di Sicilia 1194-1198, sì maritò cu Arricu VI


text:
Minati A Menzu Na Via
Crifiu
Sentite ragazzi da dove venite?
Nui vinimu te dhri paesini
Sentite ragazzi dove andate?
Nui ne ciamu a menzu na via
Sentite ragazzi ma cosa fate?
Dilli Perù ce facimu.
Nui vinimu te dhra sutta, nui vinumu te lu taccu, ne minami a menzu a via, cu sunamu in allegria
Nui vinimu te dhra sutta, nui vinimu te u Salentu, ne minami a menzu a via, cu ballamu in compagnia
Eh, eh, eh…
E cacciamu li strumenti e 'ncignamu cu 'ncurdamu, e cacciamu puru u mieru e 'ncignamu cu calamu
E cacciamu li strumenti e 'ncignamu cu sunamu, e cacciamu puru a uce e 'ncignamu cu critamu
Ehi vagnoni critamu chiu forte
Sine allora nannu sintire
Ehi vagnoni sta ne sciallamu
Sine allora sta sunamu
Tantu ne futtimu lu cazzu, sta sunamu comu sapimu.
'ncignamu cu do veloci ca nimu scarfare nu picca e mani, poi facimu tre quattru ballate dai scarfati e fidanzate
ne minamu cu do veloci ca stasira face friddu, cazzu sa spicciatu u mieru apri laudhru cumpare sinceru
Mintimu intra li strumenti e ne ciamu 'mbriachi a stozze, puru stasira imu sunatu e puru stasira imu calatu
Poi ne ciamu 'mbriachi de dhrai ciamu cuimu audhri posti, a ci li piace balla cu nui a ci li noia cazzi soi!!!
Enviada por Silvia


text:
Nazzismo
'O nazzismo (contrazziune 'e nazziunal-suggialismo) è 'n ideologia e 'o sujo conseguente movimiento pulitico 'e origine turesca, cullegato all' 'avvente o' potere dint'â Germania dint'ô 1933 ra parte 'e sujo prencepale ideatore Adolf Hitler, e sciolse cu 'a fine d"a sicunna guerra munniale e 'a vittorià militare d"e forze alleate cuntro 'a Germania dint'ô 1945. 'O nazzismo esprimme 'na forma nazziunalista e totalitaria 'e muvimiento d"estrem' destra cu iniziale mire operaista (völkisch), opposte 'e suggialismo 'nternazziunale 'e stampo marxista.


text:
Lingua brètuni
Lu brètuni (ntô brètuni: "brezhoneg" e ntô francisi: "breton") è na lingua indoeuropea dû gruppu dî lingui cèltichi.
Ìndici
Stùria[cancia | cancia la surgenti]
Comu assai lingui riggiunali ntâ Francia, lu brètuni è quasi scumparsu a vantaggiu dû francisi, suprattuttu dâ fini dû sèculu XIX. Ma lu brètuni s'"arrisvigghiàu" doppu la Secunna Guerra Munniali cu na prugrissiuni mpurtanti ntê 1970ini e li difensuri dû gaddu accuminzaru a fàrisi sintiri ntê 1990ini. Attuarmenti cci sunnu circa 300.000 pirsuni ca pàrranu la lingua brètuni.
La lingua brètuni[cancia | cancia la surgenti]
La lingua brètuni si scrivi cu l'alfabbetu latinu, ma nun c'havi p'asempiu la littra c. Nveci, c'havi littri accintati: ñ, ù, é, ê e à e li gruppi di littri ch e c'h.
Tabbilla linguìstica[cancia | cancia la surgenti]
Chista tabbilla ni pirmetti di vìdiri li apparintati linguìstici ntra lu brètuni e lu curnicanu, lu gaddu lu gallisa e lu francisi.
Arcuni palori brètuni[cancia | cancia la surgenti]
Li lingui ntâ Britagna[cancia | cancia la surgenti]
Sturicamenti, la Britagna havi dui àrî linguìstichi:
- La Britagna nferiuri (Basse-Bretagne o Breizh Izel) a punenti (dipartimenti dû Finistère, dû Morbihan e parti dî Côtes-d'Armor) unni si parra la lingua di orìggini brètuni (apparintata ô gaddisi e ô curnicanu) nota cû tèrmini brètuni.
- La Britagna superiuri (Haute-Bretagne o Breizh Uhel) a livanti (dipartimenti di l'Ille-et-Vilaine e dâ Lòira-Atlàntica) unni si pàrranu dialetti neolatini (lingui d'oïl) noti cû tèrmini di gaddu.
Curiusitati[cancia | cancia la surgenti]
Ntô 2004 lu fumettu "Àstirix lu Gàddicu" fu traducitu ntô brètuni e gaddu.
Culligamentu nternu[cancia | cancia la surgenti]
Culligamenti esterni[cancia | cancia la surgenti]
- Dizziunariu brètuni-francisi e francisi-brètuni n lìnia
- Stùria dâ lingua brètuni
- Situ suprâ lingua brètuni
- Lista di 153 òpiri pi mparari lu brètuni (Ministeru dâ Curtura)
- Lizzioni di brètuni n lìnia
Rifirimenti: Bretone in italiano e Breton en français


text:
Chiesia dâ Marturana
La chiesa di La Marturana s'attrova 'n Palermu ntâ chiazza Bellini.
Funnata ntô 1143 pi vuluntà di l'ammiragghiu Giorgiu d'Antiochia, fu didicata a la Madonna; pi stu mutivu è ditta puru Santa Marìa di l'Ammiragghiu. N sèquitu, pigghiau lu nomu di Marturana dî na mònica di uriggini nobbili chi friquintau lu cunventu binidittinu attinenti.
L'architittura[cancia | cancia la surgenti]
N'èbbica barocca, la chiesa fu allaricata. La chianta a cruci greca urigginali fu alluncata cu na junta dî tri navati pigghiata ntô spazziu chi era prima lu curtigghiu di fora. Pi chistu l'urigginariu muru chi chiudìa la chiesia fu abbattutu, pi trasfurami la chianta di cruci greca a cruci latina.
Sparti di chistu, l'absidi cintrali, semicirculari fu abbattutu, pirchì cunsidiratu troppu nicu pâ liturgia latina, e ô sô postu fu custruitu n'absidi a forma quatrata assai cchiù granni.
Li musaici[cancia | cancia la surgenti]
Li volti sunnu ancora dicurati chî musaici urigginali dû XII sèculu. Unu di chisti rapprisenta lu stissu Giorgio di Antiochia chi si prostrai davanzi la Madonna. N'àutru mosaicu rapprisenta Ruggeru II, vistutu cu na tunica simili a chidda dî mpiratura di Costantinòpuli ncurunatu di Gesù Cristu.


text:
Mr Tambourine Man
Mr Tambourine Man ("Signuri Tammurinu") rapprisenta la prima vota ca na canzuna di Bob Dylan si nni jiu a nummiru unu dû Top 40, cantata o d'iddu o di nautr'artista. Prima dû 1965 Peter, Paul and Mary avianu già jutu ntô Top 10 cu dui autri canzuni di Dylan: Blowin' in the Wind e Don't Think Twice, It's Alright. Sta canzuna marca lu principiu dû geniri Folk Rock, na cumminazzioni dî soni chitarri lettrichi chî temi di Folk. Sta canzuna porta ssu sonu distintu chi si pò discriviri comu lu sonu di stiddi cascannu a terra. Si tratta dûn sonu c'arrivau pricisamenti ô mumentu giustu nnô munnu di Rock. Addimentri ca The Birds jeru a nummiru unu, Dylan stava essennu pigghiatu a scarpi vecchî pi sunari la chittara lettrica â Newport Folk Festival - ma chissa si tratta di nautra storia ancura.


text:
Aleksandr Isaevič Solženicyn
Aleksandr Isaevič Solženicyn (Kislovodsk, 11 di dicèmmiru 1918 – Mosca, 3 di austu 2008) fu nu cèlibbri scritturi russu. Nta lu frivaru di lu 1945, mentri ca s'attrovava nta Prussia urientali, Solzhenitsyn vinni risttu pp'aviri scrittu cummenti nigativi supra lu cuvernu nta littiri c'avìa mannatu a n'amicu, Nikolai Vitkevich, supra a cunnutta ri verra ca stapìa tiniennu Stalin. Vinni incusatu ri prupacanna anti-suvietica e ruoppu ca lu purtarru a priggioni da Lubyanka a Mosca unni l'intirrucarru ci reseru ott'anni r'intirnamentu nta nu campu ri travagghiu ca vinìa ciamatu gulag. Ruoppu ca niscìu cuntau la sò espirienza ntô libbru Arcipelago gulag. Pi chistu vinciu lu premiu Nobel pâ littiratura e fu espulsu di l'Unioni Suvietica ntô 1970. Arriturnau 'n Russia sulu doppu la caduta di l'Unioni Suviètica e nti l'anni '90 fu riabbilitatu.


text:
Marzu 2006
2 di marzu, jovidìa
- Mosca - Na diligazzioni palistinisi dû Hamas è ricivuta ô Cremlinu di Vladimir Putin.
6 di marzu, lunidìa
- Bangkok, Tailandia - Manifistazzioni di massa vanniannu pâ rassignazzioni dû primu ministru Thaksin Shinawatra.
8 di marzu, mercuridìa
- Palermu - Oi li ricircatura di l'Istitutu Nazziunali di Astrufìsica (INAF) di Palermu catturaru, li primi nta tuttu lu munnu, lu lampu gamma chiamatu GRB 050904 chi è lu chiù luntanu chi s'ha mai vidutu.
9 di marzu, jovidìa
- La sonda Cassini dâ NASA truvau nu geyser attivu ntâ supirfici di Enceladu, nu satelliti di Saturnu. Pi la prima vota ci sunnu evidenzi di acqua liquida fora dû nostru pianeta.
- Palermu - C'un gol di Francu Brienza (15èsimu), lu Palermu vinci pi 1-0 contra lu Schalke 04 nnâ prima partita dâ Coppa UEFA nnâ fasa di l'ùrtimi sìdici.
11 di marzu, sabbutudìa
- L'Aia, Ulanna - L'ex prisidenti dâ Jugoslavia, nculpatu pi crìmini di guerra, Slobodan Milosevic, murìu pi n'attaccu di cori n càrciri.
15 di marzu, mercuridìa
- Melbourne - L'apirtura dî jòcura dû Commonwealth abbinnìu sta sira. 71 paisi cci fannu parti, cumpresi l'ìsuli dû Mari Meditirraniu: la Malta e lu Cipru.
19 di marzu, duminicadìa
- Minsk, Bielorussia - Jurnata di elizzioni prisidinziali. Lu riggimi dû prisidenti Alexander Lukachenko, accusatu di manipulari l'elizzioni e di tèniri lu putiri câ forza, s'offri n'autru mannatu prisidinziali.
21 di marzu, martidìa
- Lampidusa - Ripìgghiunu li sbarchi di clandistini. Stamatina nn'arrivaru 300, tra cui 15 fìmmini, direttamenti ô portu. Forru pòi traspurtati nta na struttura a posta pi la idintificazzioni.
24 di marzu, venniridìa
- Palermu - Nu trafficu di manufatti, vasillami, muniti antichi e pergameni vinnuti su internet attraversu lu situ italianu e-bay fu struncato.
26 di marzu, duminicadìa
- Kiev, Ucraina - Secunnu li primi risurtati la cualizzioni filu-russa, chi s'upponi ô partitu dû prisidenti Viktor Yushenko vinci l'elizzioni pulitichi.
- Còmisu - Angilu D'Arrigu, cèlibbri deltaplanista sicilianu, mori nta n'incidenti cu n'aeriu di turismu duranti na dimostrazzioni.